Tot sobre la sèrie 'The Witcher', de Netflix\nDescobreix les darreres informacions que hi ha sobre aquesta producció que s'inspira en una saga de la literatura\nper Teo Jansen dilluns, 1 d’abril 2019 - 14:00h\nGeralt de Rivia, interpretat per l'actor Henry Cavill | Netflix\nLa popular plataforma Netflix ha decidit apostar per una sèrie nova amb la qual ens vol fascinar: de la saga de la literatura que va donar lloc al conegut videojoc The Witcher se n'ha fet una adaptació a la petita pantalla, tal com ha revelat 'Carácter Urbano', i aquest any arribarà a Netflix amb l'objectiu d'arrasar.\nAquest mateix 2019, l'arxiconeguda sèrie 'Joc de Trons' s'acaba i, per això, les persones que es dediquen a la creació de sèries televisives miren de trobar un hereu del món de la fantasia medieval que pugui enganxar molta gent durant les seves estones d'oci. La plataforma Netflix ho vol intentar amb 'The Witcher', i per això fa una ferma aposta amb una producció internacional que vol seduir el públic de tots els racons del món.\nLa plataforma Netflix desitja tenir la seva 'Joc de Trons' particular\nActualment, però, què sabem del cert sobre la producció de Netflix 'The Witcher'? La seva productora ha mirat de guardar en secret, fins ara, molts dels seus detalls, per tal que quan s'emeti la sèrie es produeixi un autèntic terratrèmol mediàtic. Ara bé, hi ha hagut diverses dades que han transcendit i que han arribat als fanàtics del món que va idear l'escriptor polonès Andrzej Sapkowski.\nA banda d'això, hi ha alguns altres aspectes que també han transcendit, com ara el repartiment, que ha fet públic a través d'alguns mitjans de comunicació la dona que es troba al darrere de la creació de la producció, Lauren Schmidt Hissrich, a més dels indrets actuals on s'està duent a terme el rodatge, sobretot a les Canàries.\nSchmidt, que destaca per una trajectòria exitosa en produccions també de Netflix com ara 'The Defenders', 'Daredevil' o per haver produït 'The Umbrella Academy' de manera més recent, és l'encarregada de capitanejar el projecte, que encara es troba a la preproducció.\nQui serà la persona que doni vida a Geralt de Rivia?\nUn caçador de monstres molt solitari anomenat Geralt de Rivia mira de fer-se un lloc en aquest món a través de la lluita. És un món en què els humans poden arribar a mostrar una crueltat molt més gran que no pas els monstres que el protagonista de la història —a qui van modificar genèticament i van entrenar perquè esdevingués un fetiller— intenta caçar.\nAixí comença la producció de Netflix 'The Witcher', amb un protagonista i una història que ens prometen tot de combats excitants i farcits d'acció, criatures fantàstiques i un amor que impregna aquest món, creat als llibres de Sapkowski i traslladat exitosament a l'univers dels videojocs.\nL'intèrpret Henry Cavill serà l'encarregat de protagonitzar 'The Witcher' | The Independent\nEl protagonista de la sèrie, Geralt de Rivia, serà interpretat per l'actor Henry Cavill, famós sobretot per la trajectòria que ha seguit al món del cinema, on ha fet de Superman a la pel·lícula de Zack Snyder. Ara bé, Cavill havia dit durant el mes d'octubre de l'any passat que havia acordat amb Warner Brothers que ja no estaria dins del món del cinema de DC Comics. Més endavant, vam saber que havia deixat la seva espasa per tal de col·locar-se la perruca de color blanc que du el fetiller.\nLes companyes de repartiment del protagonista són l'Anya Chalotra —coneguda per haver participat en produccions com ara 'Wanderlust' o 'The ABC Murders'— i la Freya Allan —famosa pels seus papers a 'Into the Badlands' o a 'The War of the Worlds'—, que faran, respectivament, de Yennefer i de Ciri, les dones més rellevants per al fetiller. La primera és el seu amor turmentós, i la segona és una filla adoptada del protagonista. Tots tres tindran una química brutal que farà avançar la trama enmig d'un panorama farcit de castells ruïnosos, d'amenaces d'éssers sobrenaturals i de regnes immersos en la guerra.\nS'ha tancat el repartiment\nA la sèrie hi participaran més de 200 intèrprets, i entre ells en destaquen alguns com ara l'actriu Jodhi May, coneguda per 'Genius' i 'Joc de Trons', que farà de reina Calanthe. L'actor Bjorn Hlynur Haraldsson, cèlebre pel seu paper a 'Fortitude', interpretarà el marit de la reina, anomenat cavaller Eist. Igualment, l'actor Adam Levy, que ha aparegut a produccions icòniques com ara 'Snatch' o 'Knightfall', farà de druida Mousesack, que a les novel·les apareix amb el nom de Myszowór. Millie Brady, per la seva banda, farà de princesa Renfri; MyAnna Buring interpretarà la Tissaia, cap de l'acadèmia de màgia anomenada Aretuza. També cal remarcar el paper de Therica Wilson-Read i de Mimi Ndiweni, que seran dues fetilleres amb poca experiència.\nDe la mateixa manera, es van afegir al repartiment altres actors i actrius brillants, com ara l'actor Eamon Farren, cèlebre per 'Twin Peaks' o 'The ABC Murders', per tal de fer el paper de Cahir, o bé Joey Batey que, famós per haver participat a 'Strike' i 'Knightfall', fa de Jaskier, un bard que és molt amic del bruixot. El personatge d'Stregobor estarà encarnat per Lars Mikkelsen, conegut per la seva aparició a 'Sherlock' i a 'House of Cards', mentre que a l'Istredd li donarà vida l'intèrpret Royce Pierreson, que ha participat a 'Judy' i a 'Wanderlust'.\nEl paper de Sir Lazlo el farà l'actor de '1983' Maciej Musiał, i Wilson Radjou-Pujalte, cèlebre per 'Dickensian' i per 'Jamillah & Aladdin' serà el personatge anomenat Dara. Igualment, destaca també la incorporació al repartiment d'Anna Shaffer, coneguda per haver aparegut a 'Harry Potter', que farà de Triss Merigold —una fetillera molt hàbil que té un passat romàntic amb el personatge principal de la història i amb qui es formarà un triangle d'amor ben apassionant.\nEl personatge de Triss Merigold estarà interpretat per l'actriu Anna Shaffer | Radio Times\n'The Hollywood Reporter' també ha publicat una nota en què esmenta la participació a la sèrie dels intèrprets Rebecca Benson —amb el paper de Marilka—, Shane Attwooll —que farà de Nohorn—, Luke Neal —que encarna el personatge de Vyr—, Matthew Neal —que fa de Nimir—, Tobi Bamtefa —que interpreta en Danek—, Sonny Serkis —que serà en Martin—, Roderick Hill —que encarna en Fletcher—, Inge Beckmann —amb el paper d'Aridea—, Charlotte O’Leary —que dona vida a la Tiffania—, Natasha Culzac —que serà la Toruviel—, Amit Shah —que fa de Torque— i, per últim, Tom Canton —sota el rol de Filavandrel.\nRodatge a l'estat espanyol\nLes diverses informacions que es tenen sobre la filmació de la sèrie han transcendit de maneres diverses a través d'internet, com ara per mitjà d'uns usuaris de la xarxa social Reddit que han pogut escolar-se dins d'alguns dels departaments de la producció i que han compartit amb els altres membres de la xarxa social els detalls que han esbrinat. Segons diuen, el rodatge es va començar a dur a terme prop de Budapest entre el 28 d'octubre i el 6 de novembre.\nAixò no obstant, una gran part de les escenes s'han filmat en territori espanyol, més concretament a les Canàries. Els platós, segons les informacions sobre la producció que han aparegut al portal IMDB, s'han instal·lat en indrets com ara Maspalomas, Guayedra, Agaete, Tamadaba, el Roque de los Muchachos, el Monumento del Roque de Nublo o la Presa de Cuevas Blancas de Valsequillo.\nL'escenari de la sèrie és un univers ple de construccions medievals i, en una gran multitud de casos, l'acció té lloc en diferents planícies on viuen els éssers màgics que mira de caçar el protagonista, cosa que fa que al territori espanyol hi hagi molts indrets idonis per a la gravació, com s'ha vist també amb la producció 'Joc de Trons'.\nAra bé, les aventures del fetiller que caça monstres en algunes ocasions també tenen lloc en temples ruïnosos i en castells, cosa que fa que la ciutat de Budapest i tot l'entorn siguin localitzacions perfectes per escenificar la història que ens ocupa. Igualment, al territori hongarès es va erigir una vila petita per gravar-hi diverses escenes.\nAvançament del vestuari\nD'entre totes les imatges que hem pogut veure de la filmació de la sèrie, la més excitant ha estat la de l'actor Henry Cavill amb la indumentària de fetiller o, si no era ell, un doble seu que participés en alguna de les escenes d'acció. De la mateixa manera, ens ha arribat alguna imatge del personatge de Yennefer, interpretat per l'actriu Anya Chalotra, que materialitza les descripcions dels llibres en què es fa referència als vestits de color negre ben llargs que du la fetillera, a banda de les propostes medievals/gòtiques dels videojocs.\nHenry Cavill durant la gravació de la sèrie | Cedida\nLes imatges que s'han aconseguit filtrar a la xarxa provenen d'un vídeo que alguna persona intrèpida va gravar amb el mòbil durant el rodatge. En aquestes fotografies, veiem com la Yennefer està lluitant contra un mag d'allò més misteriós, i com en aquesta escena també hi apareix una dona al terra, que no sabem qui és.\nS'han formulat diverses teories al voltant de l'escena per mirar d'endevinar què hi passa exactament, però tots els fanàtics de 'The Witcher' estan d'acord amb el fet que hi haurà diversos flashbacks per parlar dels personatges. Podria ser també que l'escena que hem explicat fos un d'aquests flashbacks, per a l'amant del personatge principal.\nFil argumental i episodis\nNo sabem del cert quin camí seguiran els creadors de la sèrie per dur a terme la temporada 1. N'hi ha que afirmen que l'elaboraran amb la inspiració del llibre 1 de la saga, anomenat 'L'últim desig', mentre que n'hi ha que diuen que adaptarà l'entrega 3 del videojoc, que va tenir molt d'èxit i barreja les històries del bruixot.\nSigui com sigui, tot sembla indicar que s'adaptarà la novel·la que obre la porta al món de 'The Witcher', a banda que Lauren Schmidt Hissrich, encarregada de la producció, va afirmar en una entrevista que va fer al 'The Hollywood Reporter' que tenia la idea de produir una sola representació visual que es desprengués de les novel·les, i per això els llibres en principi centrarien la història. D'altra banda, la 'showrunner' va afirmar que va haver de parar de jugar a The Witcher per evitar que el videojoc l'influís en el moment de començar a posar en marxa la producció.\nFins ara hem pogut saber que la temporada 1 constarà d'un total de 8 episodis, i que cadascun durarà 60 minuts. En funció de com el públic rebi la sèrie se'n farà una segona temporada o no.\nSigui com sigui, aquesta versió per a Netflix ha rebut el suport d'algunes de les persones que han participat en l'adaptació al món dels videojocs de les novel·les, a partir de l'estudi CD Projekt Red. Una d'aquestes persones és el productor executiu de The Witcher, anomenat Tomasz Baginski, a qui van fotografiar en un dels escenaris del territori espanyol, i que va dirigir les cinemàtiques ben conegudes de 'The Witcher 3'. Igualment, l'escriptor de les novel·les també ha assessorat l'equip.\nMor el televisiu 'Cocinero de Rota', que ja havia patit 4 ictus\nPiqué diu quants diners té a 'La Resistencia' i enfada els seguidors de l'Espanyol


Els càmpings de Tarragona porten al Tribunal Suprem el tercer fil ferroviari\nEls càmpings són reticents a la construcció del tercer fil en la línia ferroviària de la costa.\nAfirmen que el futur augment del tràfic de trens, sobretot de mercaderies, afectarà negativament\nActualitzada 07/12/2017 a les 09:35\nL’Associació de Càmpings de Tarragona, Costa Daurada i Terres de l’Ebre ha portat al Tribunal Suprem (TS) les modificacions que el Corredor del Mediterrani reportarà en un futur al traçat ferri de la costa, on coincideixen nombrosos establiments del sector. El president de l’associació, Joan Antón, va ratificar la preocupació existent en el sector pels canvis que, a priori, preveu fer l’Administrador d’Infraestructures Ferroviàries (Adif), depenent del Ministeri de Foment.\nEl creixement del transport de viatgers i mercaderies per la línia de costa farà que augmenti el soroll, factor que, en opinió de l’associació, pot resultar negativa per al sector. Molts dels càmpings afectats es troben a només uns metres del traçat ferroviari. Adif contempla adequar la via actual d’ample ibèric a trens d’ample internacional amb la introducció de l’anomenat tercer fil, que farà possible la utilització dels dos models en un mateix traçat. Prop de 39 quilòmetres de recorregut discorren, precisament, per l’àmbit territorial on estan enclavats els càmpings. El transport ferroviari de mercaderies acostuma a fer-se a la nit i de matinada, quan és sensiblement menor el de persones.\nNo és la primera ocasió en què Associació de Càmpings de Tarragona, Costa Daurada i Terres de l’Ebre intenta frenar la implantació del tercer fil, però, fins ara, sense èxit. El jutjat 3 del Contenciós de l’Audiència Nacional ja va rebutjar les seves pretensions. L’argumentació feia especial èmfasi en el fet que la línia fèrria no es nova i les obres que es volen dur a terme no impliquen canvis d’especial rellevància. La sentència, a partir d’al·legacions presentades per Adif, va concloure que la construcció del tercer fil no implicaria un augment significatiu del tràfic de mercaderies.\nPer altra banda, l’Audiència va valorar la necessitat de millorar l’eficiència de les comunicacions en un territori on estan enclavades quatre estacions de viatgers, un centre logístic i les derivacions a empreses dels polígons industrials del Camp de Tarragona que reben productes i els exporten a Europa, o les instal·lacions de l’Autoritat Portuària.\nLa diversitat de parers radica en la Llei del Soroll, que obliga a l’Estat a elaborar una declaració d’impacte ambiental quan es tracta de noves infraestructures. Ara la qüestió és si el Suprem interpreta que el tercer fil és una obra nova o l’actuació d’Adif implica la intervenció en un traçat ja existent.\n#1 Eva Fina\nMarca Tarragona. Patrimoni de la Humanitat.\nPotser en deu anys no han tingut temps de gestionar-ho.\nComenta el contingut : Els càmpings de Tarragona porten al Tribunal Suprem el tercer fil ferroviari


Espigoladors, prohibit malbaratar menjar!\nAvui tenim mooolta gana i molta consciència ecològica! Ens visiten l'Unai, l'Ari i la Núria de l'Escola Sant Vicenç dels Horts juntament amb l'Olga d'\nEspigoladors, i dediquem l'espai "Per primer cop" a parlar d'educar en el menjar i en com no malbaratar cap recurs alimentari. Espigoladors fa molt de temps que treballa amb les escoles per ensenyar a aprofitar i acceptar tots els aliments i trencar amb el malbaratament alimentari que imposa el consum massiu.\nAvui tenim mooolta gana i molta consciència ecològica! Ens visiten l'Unai, l'Ari i la Núria de l'Escola Sant Vicenç dels Horts juntament amb l'Olga d'Espigoladors, i dediquem l'espai "Per primer cop" a parlar d'educar en el menjar i en com no malbaratar cap recurs alimentari. Espigoladors fa molt de temps que treballa amb les escoles per ensenyar a aprofitar i acceptar tots els aliments i trencar amb el malbaratament alimentari que imposa el consum massiu.\nEl canvi climàtic i el futur dels nostres fills, amb Cori Calero\nCori Calero, periodista ambiental a Informatius de TV3, parla amb nosaltres del canvi climàtic arran del seu nou llibre, "Si el cel es tornés vermell"\n, i de com afronten els nostres fills un futur que pinta molt negre. El seu fill Nil també aporta solucions i desitjos d'un futur millor.\nCori Calero, periodista ambiental a Informatius de TV3, parla amb nosaltres del canvi climàtic arran del seu nou llibre, "Si el cel es tornés vermell", i de com afronten els nostres fills un futur que pinta molt negre. El seu fill Nil també aporta solucions i desitjos d'un futur millor.\nAgus & Monsters presenten "Destructor"!\nLiliana Fortuny i Jaume Copons són els creadors de la saga Agus&Monsters de l'Agus Pianola. Els entrevistem en profunditat, bé nosaltres no, els entre\nvisten els nens i nenes de 4rt de primària de l'Escola Miralletes del Camp de l'Arpa a Barcelona i presenten el seu darrer llibre "Destructor!".\nLiliana Fortuny i Jaume Copons són els creadors de la saga Agus&Monsters de l'Agus Pianola. Els entrevistem en profunditat, bé nosaltres no, els entrevisten els nens i nenes de 4rt de primària de l'Escola Miralletes del Camp de l'Arpa a Barcelona i presenten el seu darrer llibre "Destructor!".\n"Per primer cop", el pare i poeta Josep Pedrals\nJosep Pedrals, poeta i pare, home de família longeva i extensa, entrevistat "Per primer cop" amb la Txell Bonet. Repassem contes, poemes i cançons eru\ndites i d'altres que no tant! I fins i tot sentireu en Josep cantant!\nJosep Pedrals, poeta i pare, home de família longeva i extensa, entrevistat "Per primer cop" amb la Txell Bonet. Repassem contes, poemes i cançons erudites i d'altres que no tant! I fins i tot sentireu en Josep cantant!\nParlem de sexualitat infantil amb la psicòloga Elisenda Pascual\nTxell Bonet entrevista la psicòloga Elisenda Pascual, fundadora del web Acompanyament Familiar, que ens ofereix un espai de conversa i reflexió sobre\nsexualitat infantil en totes les franjes d'edat des dels 0 fins als 12 anys. Conversa interessantíssima i molt necessària.\nTxell Bonet entrevista la psicòloga Elisenda Pascual, fundadora del web Acompanyament Familiar, que ens ofereix un espai de conversa i reflexió sobre sexualitat infantil en totes les franjes d'edat des dels 0 fins als 12 anys. Conversa interessantíssima i molt necessària.\n"Per primer cop", amb Cesk Freixas\nEl bandautor de Sant Pere de Riudebitlles acaba de ser pare per segon cop i de presentar el seu nou disc, "Memòria". Parlem amb ell en profunditat, sobre la criança, la feina i la infantesa.\n"Per primer cop", amb Txell Bonet: Guille Milkyway, galàxia paternal i musical\nGuille Milkyway és pare de dues criatures i músic de renom, parlem amb ell dels "Primers cops" com a pare i dels moments més top de la seva feina i la seva vida en família.\nAina Clotet: rodatge, confinament i maternitat\nL'actriu Aina Clotet estrena la nova temporada de la sèrie de Movistar "Hierro" i ens explica la història al·lucinant del seu confinament mentre rodava.\n"Ui, avui!", el primer programa infantil de Catalunya Ràdio (especial Dia Mundial de la Ràdio)\nEn ocasió del Dia Mundial de la Ràdio, ens fa molta il·lusió convidar la Teresa Duran i el Jordi Jané, els presentadors d'un programa pioner als anys\n80, el primer programa infantil a Catalunya Ràdio. Constatem que era un programa molt innovador i que va crear una gran comunitat al voltant seu, repassem anècdotes i fem la connexió amb el "Kids XS".\nEn ocasió del Dia Mundial de la Ràdio, ens fa molta il·lusió convidar la Teresa Duran i el Jordi Jané, els presentadors d'un programa pioner als anys 80, el primer programa infantil a Catalunya Ràdio. Constatem que era un programa molt innovador i que va crear una gran comunitat al voltant seu, repassem anècdotes i fem la connexió amb el "Kids XS".\nDavid Carabén en versió pare\nEn David Carabén lidera Mishima, escriu, realitza televisió i és pare de dos fills que ja entren a l'adolescència. Parlem amb ell dels "Primers cops"\ncom a pare i de com afronta aquesta nova etapa de criança... o postcriança?\nEn David Carabén lidera Mishima, escriu, realitza televisió i és pare de dos fills que ja entren a l'adolescència. Parlem amb ell dels "Primers cops" com a pare i de com afronta aquesta nova etapa de criança... o postcriança?\nLa Tresca i la Verdesca, música familiar profunda i d'autor\nLa Tresca i la Verdesca és un dels grups més actius dels que fan música pensada per a infants i famílies. Amb diversos premis sota el braç i centenars\nde concerts, publiquen el seu nou disc, "Maquinaigües", un disc que serà espectacle i llibre durant aquest 2021.\nLa Tresca i la Verdesca és un dels grups més actius dels que fan música pensada per a infants i famílies. Amb diversos premis sota el braç i centenars de concerts, publiquen el seu nou disc, "Maquinaigües", un disc que serà espectacle i llibre durant aquest 2021.


Municipi de 3.179 habitants pertanyent a la comarca de la Ribera d´Ebre. Es troba situat a la depressió de Móra, en la riba esquerre del riu i comunicat per ponts amb el nucli de Móra d´Ebre.\nEls habitants de Móra d´Ebre tenien terrenys a l´altre banda del riu , i donat la dificultat en aquells temps de traspassar el riu, construïen masos on poder restar el temps necessari abans de tornar-se´n. Així és com va sorgir l´inici de l´actual Móra la Nova, antigament dita Masos de la Móra. Formava part del castell de Móra situat a la banda dreta del riu i pertanyent a la família Entença formant part del comtat de Prades. Al 1.840 va aconseguir la independència municipal de Móra d´Ebre.\nDes d´aleshores el poble va anar creixent , impulsat al segle XX per la construcció del ferrocarril (1.891) línia Barcelona - Madrid. Així va augmentar la indústria de la zona i el poble també. Actualment ha tornat a ser important l´agricultura de regadiu.\n5 Gener Cavalcada de reis, Febrer Santa Àgueda (festa de les dones), Febrer Festa dels tres tombs (exhibició cavalleries), Febrer Carnestoltes, 23 Abril Sant Jordi ( fira de llibres i venta de roses), Abril Romeria a l´Ermita de Sant Pau, Juny 1er cap de setmana Festa associació Amics del Barri (sopar popular i ball), Agost 1er cap de setmana Festes Majors (activitats diverses, algunes típiques de navegació al riu), 11 Setembre Diada Nacional de Catalunya, Setembre Festa del Barri del Remei (ball, activitats diverses...).\nCentre d´Interpretació del Ferrocarril Móra la Nova\nAquest edifici recuperat que antigament era l´Ateneu Obrer i que acollia moltes i diverses activitats socials, culturals i festives, com ara teatre, cinema, balls, etc., és ara l´eix vertebrador de la cultura a Móra la Nova.\nTot i no ser Móra la Nova un poble abocat de ple al riu, l´espai de l´embarcador ha despertat en moltes persones un interès per les activitats de riu que, d´una manera àmplia i variada, s´ha anat introduint en les persones del municipi.


Llibertat: La intervenció d’Espanya\nAquests dies es parla de la possible intervenció d’Espanya i de les comunitats autònomes. Avui parlaré del primer cas, en els propers dies ho faré del segon.\nEspanya està vivint amb “respiració artificial”, és a dir, no està intervinguda (o ha fet fallida) perquè el Banc Central Europeu ha ajudat a finançar el dèficit públic i els venciments de deute de l’estat, ja sigui comprant deute públic espanyol en el mercat secundari o facilitant finançament a bancs espanyols perquè comprin deute públic espanyol (dedicant molts més recursos a fer-ho que els bancs italians amb Itàlia, i per tant amb menys marge de maniobra a futur).\nSi aquest ajut no continua i l’estat no pot redreçar la situació, Espanya està abocada al col·lapse. I està el govern en condicions de redreçar la situació? No, està sent un desastre, com he comentat aquí. Els mercats s’estan pronunciant: la prima de risc està a 425,51 punts bàsics i els CDS (una assegurança davant el possible impagament del deute públic de l’estat) impliquen una possibilitat del 31.4% que l’estat faci fallida durant els propers 5 anys. I diem "mercats" quan hauríem de parlar de creditors, és a dir, els que han de prestar diners a l'estat.\nHi ha un equilibri molt complex entre austeritat i creixement, però el problema no és només que la política de reducció del dèficit impedirà el creixement a llarg termini sinó també que addicionalment no s’estan fent les reformes necessàries a curt termini. A més segurament no es compliran els objectius de dèficit i pot ser complicat completar la reforma financera sense augmentar el dèficit i deute públics.\nRecapitulant: Espanya viu amb respiració artificial des de fa temps; el govern de l’estat no fa la seva feina, agreujant la solució; i hi ha complicacions addicionals (equilibri austeritat-creixement i reforma financera) que, inclòs si les perspectives fossin positives, seria complicat completar amb èxit. I això en un entorn europeu que no millorarà, amb el col·lapse de Grècia qüestió de temps, altres sobrevinguts que van sortint (com el possible downgrade d’Holanda), i un excessiu focus en l'austeritat a Europa. Conclusió?\nEuropa no es pot permetre que Espanya la continuï desestabilitzant i té les eines per gestionar-ho: la respiració artificial del Banc Central Europeu i el Fons de Rescat Europeu. Intervindran. El dubte és si serà de forma informal (com fins ara, amb cartes del Banc Central Europeu o amenaces del Directori Europeu, obligant a fer reformes que després l’estat aplica tard i/o malament) o formal, directament amb interventors a Madrid, amb condicions molt més dures i explícites. I, si és formal, si serà una ajuda acotada a un aspecte concret (p.e. diners per completar la reestructuració financera) o per "solucionar" l’economia en el seu conjunt.\nHipòtesi: vista l’experiència d’Espanya de no complir els seus compromisos o de fer reformes a mitges, segurament Europa i el FMI desitjaran una intervenció en tota regla o almenys amb poder per intervenir a tot arreu. Potser serà acotat a un aspecte concret degut al gran tamany de l'economia espanyola (p.e. el sector financer) però amb poders per intervenir en tota l’administració pública (regions incloses, no ho oblidem).\nÉs a dir, per mi el dubte no és si s'intervindrà l'economia espanyola, sinó quan i en quins termes.\nAh, i si algú no està d’acord (molt legítim i segurament molt raonable), que m’expliqui com (=qui) i en quines condicions arribaran els diners per finançar dèficit, venciment de deutes i reforma financera.\nP.D. Estic fart que em diguin que són un pessimista. Si fa temps que tinc una visió negativa de l’economia o el país i l’encerto, potser més que pessimista sóc realista.\nPosted by Salvador Garcia-Ruiz at 16:14\nLabels: economia, Espanya, Europa, intervenció\nLlegia que el pressupost per l'AVE el 2.012 és de 4.187,77 mil·lions. Quedaran pendents per executar 8.300 mil·lions de l'AVE a Galícia més 3.829 mil·lions de l'AVE a Extremadura. Òbviament el govern espanyol no voldrà aturar aquestes obres perquè el ridícul seria monumental, però el cert és que s'han d'aturar. Això és només un exemple de com s'estan malbaratant uns diners que ens fan molta falta. Deia Rajoy que les conseqüències de la intervenció serien dolentíssimes per tothom, i vaig pensar que en realitat això seria molt dolent per ell i els seus interessos polítics. Si l'única manera d'aturar l'AVE a Galícia i Extremadura és que ens intervinguin, doncs que ho facin el més aviat possible.\n23 d’abril de 2012 a les 14:47\nmolta gent (Cardús, Recoder) pensen això. no sé, tan de bo tingueu raó


saragatona: en la tardor que no anuncia l'hivern\nen la tardor que no anuncia l'hivern\nUn comentari de la Júlia, que imagina el possible tancament de la llibreria del carrer Canuda, m'incita a entra-hi. Passo al fons, a la sala gran, inexplorable amb el temps que queda. Miro lloms, fullejo, oloro... Finalment agafo un llibre* de la taula on se n'amunteguen més. No veig el preu. Li demano al noi que anuncia que és l'hora de tancar. No s'ho pensa gaire, si és d'aquella taula val quatre euros.\nQuan vaig a pagar, trobo el propietari repassant les anotacions d'una llibreta de la Caixa. Em somriu mig absent i em demana si vull una bossa. No cal, ficaré el llibre a la bossa on duc del cartró de tabac, que val una mica més de deu vegades més.\nA casa, em fixo en aquest fragment del traductor:\nEn effet, contrairement à ce qu'a connu la langue française, sous la pression des avantgardes du début du siècle dernier, les catalan, bien que pus perméable encore aux influences française et anglo-saxone que les castillan, n'a jamais rompu totalement avec la prosodie et la versification classiques...\nVaig llegint poemes i m'aturo una mica més en aquells autors que conec més de prop. Li toca el torn, cronològicament, a Francesc Prat, que conec en viu i que tot i així conec menys que en Jaume Subirana, amb qui sovint he mantingut complicitats encara que no sé si mai el coneixeré. Entre els dos, la Maria Mercè, en qui he pensat -com li agradava reconèixer i cantar la música dels poemes dels altres!- quan he llegit el fragment del traductor de més amunt. Continuaré.\nEm fixo en els poemes d'hivern, que s'acosta encara que la tardor hagi fet una pausa enganyosa i el sol ja agafi segons a la nit. La traducció, sense els originals a mà, em distancia, m'obliga a rellegir. Hauria d'intentar una retraducció? No ho faré, m'agrada, avui, aquesta distància. Em fixo que els dos poemes van ser escrits -publicats?- quan els autors tenien aproximament la mateixa edat.\nSignes sont l'hiver, la nuit , le temps ouvert.\nLa pluie enfonce les morts. La voix, les yeux\nne lien pas le cadavre, tout se perd:\namitiés i planètes, dons et caprices;\nje sens le monde vide, les corps et son costume.\nL'amour qui embrasse les années n'est que feu et\n(Paradís de cendra, 1982)\nVide, car l'hiver est rude,\nil regrette en attendant\nles grains de raisin, la lumière\nÀ présent l'odeur\ndu fond est froide,\ncomme un coeur apeuré,\nMais qui bat.\n(El rastre de l'animal més lliure, 1994)\n* 48 poètes catalans pour le XXIe siècle. Traduction et notes de François-Michel Durazzo. Quebec, Les Écrits des Forges, 2005.\nPublicat per miquel a 1:30 a. m.\nEtiquetes de comentaris: Francesc Prat, hivern, Jaume Subirana, llibreria Canuda, poesia, primavera, tardor, traduccions\nGran llibreria, si un dia sembla que vaig a tancar haurem de fer-hi alguna cosa. El meu comentari ve del fet que un dia, mirant llibres, vaig escoltar una breu conversa entre la senyora de la botiga i un xicot, crec que aquest li preguntava pel tema i la senyora li deia que encara quedaven uns anys, per tant penso que la desgràcia no serà imminent però que hi ha un perill evident, probablement pel tema dels lloguers a llarg termini que són els que han generat tants tancaments aquests darrers anys.\nvolia escriure 'va a tancar'\nahir justament buscava al diccionari la paraula "tardoria", sense saber si la trobaria ni si existeix. tardoria de tardor, pensava... no vaig trobar-la, però sí una "tardança", i l'expressió "primavera d'hivern" o "primavera de s'hivern", que no coneixia.\nm'has fet buscar anys de naixement... 1950 i 1963? dos autors parlant de l'hivern des de la primavera? m'agrada com lliguen els dos títols dels llibres i llegir-los del dret i del revés... "paradís de cendra", "el rastre de l'animal més lliure", o "el rastre de l'animal més lliure, paradís de cendra".\nun dubte a part del teu post, miquel, que potser tu em podràs ajudar. fa dos dies vaig trobar en una cançó del jordi batiste una paraula que em va semblar que era "tornidol", però no la trobo enlloc. te sona? me va sonar tan bé dins la cançó que vaig pensar "m'és igual no saber què vol dir, m'agrada sentir-la"... m'és igual, en part, però... "tornidol", tu la coneixes?\nm'ha sobtat que em digues que face bondat :) (com se fa?)\nNo serà 'torniol'?\npotser sí, júlia :)\nara venia de trobar "torniol" (volta que dóna una massa gasosa, líquida, etc., animada d’un moviment giratori)i "torniolar".\nno ho havia sentit mai.\nBenvolgudes Júlia i Iruna, veig que ja us heu aclarit en la conversa filològica; jo no podria afegir res, al contrari, he après.\nJúlia, sí que els nous lloguers acabaran amb moltes botigues, o hauran de ser més raonables. L'altre dia em comentaven la possibilitat de tancament, també a cuasa del lloguer excessiu, de la la botiga exclusivament de begudes que Quílez té al carrer Aragó, prop de la més coneguda de Rambla de Catalunya-Aragó.\nQuant a les llibreries de vell, l'altre problema d'algunes: Selvaggio, Batlle... és que depenen d'una única persona i no tenen continuadors.\nIruna, ja veus, el que em va cridar me´s d'aquest passeig ràpid per les pàgines del llibre va ser els enfocaments de l'hivern dels dos poetes i el fet que fossin escrits quan tenien quasi la mateixa edat.\nQuant a les paraules encara inexistents, o a nous significats per a paraules velles, perquè no les podem inventar si la trobada té certa lògica; tardoria és una paraula ben bonica, encara que potser remet a traïdoria que, per altra banda, ja és una característica de la tardor sobretot quan gairebé sense avís comença a matar fulles.\nVa, que ja saps que normalment fas bondat, que era només retòric :-)\navui seré jo qui mataré, miquel. bondat no és, diria que maldat tampoc, però...\n(del que escrivies i retrataves fa un moment, ara només dir-te que m'ha semblat encertada la foto d'una "careta" dins la careta de la norma)\nme costa dir-te "una abraçada", avui. potser pel sentiment que tinc de possible "tardoria" amb nit i la pena que dius. :...\nvoldria saber més, iruna,, d'aquesta història de vida i mort que ha de ser tan difícil de valorar si és que es vol fer, encara que la vida i la mort no siguin més que un camí i el seu final.\nJo sí que et puc fer una abraçada (i també acaronar)\nAl MNAC: exposició Gala Salvador Dalí, una habitació pròpia a Púbol\nconte innocent de Nadal\nper Nadal tot s'hi val\nla mobilitat immòbil\nproposta de debat impossible\nles morts que no són notícia\ncontemplació dels cels\nque es fotin!\nEn el 72è aniversari de Raimon\nqui coneix Théo?


Résidence Florilège Meribel França - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVeure tots els 205 allotjaments a Meribel.\nRésidence FlorilègeRoute du Chatelet, Meribel Mottaret, Meribel, França, 73550 - Veure al mapaRésidence FlorilègeVeure més fotosVeure més fotosVeure totes les 24 fotos\nAl visitar Meribel, vosté es sentirà com a casa a Résidence Florilège, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Résidence Florilège ofereix un servei impecable i compleix amb totes les exigències dels més experimentats viatgers. L'hotel ofereix habitació familiar per garantir el més gran comfort possible als seus clients. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Résidence Florilège.


Masquefa dóna la benvinguda a les festes nadalenques - Notícies de l'Ajuntament de la Vila de Masquefa\nDel 16 de desembre al 5 de gener els masquefins gaudiran d’un complet programa d’activitats lúdiques, culturals i festives arreu del municipi per a poder celebrar en família les festes nadalenques. Consulta aquí el programa d’activitats de Nadal\nMasquefa es prepara un any més per celebrar com cal el Nadal. Aquest any 2018 l’Ajuntament i les diferents entitats han dissenyat per a l’ocasió un complet i variat programa d’activitats de lleure, culturals i festives per a tots els públics amb l’objectiu que els veïns gaudeixin de les festes nadalenques. Del 16 de desembre al 5 de gener, s’ofereix als masquefins múltiples propostes que combinen algunes novetats amb activitats més tradicionals.\nLa Beguda també s’engalanarà un any més per donar la benvinguda a les festes nadalenques. Així, fins al 5 de gener impulsaran propostes com una recerca del Tió, la Fira de Nadal, l’arribada del patge Viu-Viu i la Cavalcada de Reis.\nCategoria: Butlletí, Cultura, GeneralPer Ajuntament de Masquefa 13/12/2018\nAnteriorPrevious post:Apunta’t a les dues noves trobades del cicle ‘Parlem de Masquefa’ amb l’alcaldeSegüentNext post:Creu Roja obre a Masquefa un Centre d’Atenció humanitària a persones immigrants


Raptors, Thunder i Celtics no fallen en els play-offs de l'NBA - Esport3 - TV3 i Catalunya Ràdio\nRaptors, Thunder i Celtics no fallen en els play-offs de l'NBA\nMarc Gasol ha anotat 9 punts contra els Magic; els canadencs ara dominen l'eliminatòria per dos triomfs a un\n20/04/2019 - 12.12 Actualitzat 20/04/2019 - 13.09\nVictòria dels Raptors\nA Orlando, el camerunès Pascal Siakam ha fet un doble-doble -30 punts i 11 rebots- per assegurar la victòria dels Toronto Raptors de Marc Gasol contra els Magic. El pivot de Sant Boi ha anotat 9 punts. Els canadencs ara dominen l'eliminatòria per dos triomfs a un.\nEls Thunder superen els Blazers\nEls 33 punts de Russel Westbrook han estat clau en la victòria dels Oklahoma City Thunder contra els Blazers. Amb aquest triomf, els Thunder retallen distàncies en el global d'una eliminatòria que encara domina Portland per 2 a 1. Després del segon partit, Westbrook va definir la seva actuació com a "inacceptable". Aquesta matinada, però, s'ha pogut refer i ha estat molt inspirat. A més dels 33 punts, ha repartit 11 assistències.\nEls Celtics posen el 3 a 0\nA Indiana, els Celtics han posat ja el 3 a 0 a les sèries. Guanyant un altre partit, els de Boston passaran ronda. Ha brillat de manera especial Jaylen Brown, que ha firmat el seu millor partit als play-offs amb 23 punts. Kyrie Irving ha dirigit molt bé l'equip, i ha acabat amb 19 punts i 10 assistències. Diumenge, els Celtics tenen la primera oportunitat de classificar-se per a semifinals.\nTop 5 de l'NBA: Tot anava bé... fins que arriba Westbrook!


Toquem Fusta presenta el seu segon disc, «Imparables», a la sala Lo Submarino de Reus - Revista Cambrils\nToquem Fusta presenta el seu segon disc, «Imparables», a la sala Lo Submarino de Reus\nPublicat el Dijous, 9 de maig de 2019 11:46h\nEls Toquem Fusta | Cedida\nEl grup de rock en català cambrilenc Toquem Fusta presenta el seu segon disc "Imparables" aquest proper dissabte 11 de maig a la sala Lo Submarino de Reus. A les 22.00h està prevista l'obertura de portes i el concert començarà a les 22.30. En el repertori que presentaran, es podran escoltar els nous temes del disc com també cançons antigues del grup. En el mateix concert es podrà comprar el cd com també el nou merchandising del grup. Aquesta setmana passada, el grup va penjar el single del disc, Imparables, que ja es pot escoltar a través de les xarxes.\nCartell de la presentació del disc dels Toquem Fusta


A Q Sport Urban Fitness trobaràs les activitats de moda i les més efectives. Les nostres activitats poden avarcar qualsevol tipus de públic tenim activitats per adults i infantils, per tots els nivells de condició física i també activitats dirigides aquàtiques. Oferim més de 150 activitats setmanals totes incloses a la quota i amb classes també els horaris de cap de setmana.\nComptem amb activitats de Les Mills® com el Shibam i el Body pump entre d’altres.\nA més a Q Sport Urban Fitnessen esforcem en incorporar periòdicament noves activitats al nostre horari i estem pendents de la demanda i requeriments dels nostres abonats.\nCerca en el nostre horari la teva activitat per a tu .\nVisita els horaris de les activitats aquí\nNo dubtis en contactar amb nosaltres si desitges més informació.


Ajuntament de Borriana - L'Ajuntament implanta la xarxa de drenatge en la plaça dels Mariners per a disminuir els efectes de les inundacions per fortes pluges\nL'Ajuntament implanta la xarxa de drenatge en la plaça dels Mariners per a disminuir els efectes de les inundacions per fortes pluges\nL'Ajuntament de Borriana ha finalitzat les obres d'implantació de la xarxa de drenatge per a la millora contra les inundacions en la plaça dels Mariners. Es tracta, segons ha indicat el regidor de la zona marítima i Serveis Públics, Vicent Aparisi, d'una més de les actuacions mampreses pel consistori en la zona marítima per a tractar de mitigar aquesta problemàtica provocada per les fortes pluges.\nAmb un pressupost de 34.899 euros, Facsa és l'encarregada de fer els treballs, ha explicat Aparisi, “hem realitzat la millora del sistema de drenatge en aquesta àrea amb el reforç de la xarxa que ha d'evacuar l’aigua de les pluges”, i encara que no es tracta d'una actuació amb una gran inversió econòmica, “sí que és molt important perquè servirà per a alleujar la càrrega que ha de suportar la xarxa en aquesta zona i poder evacuar l’aigua al més ràpid possible per a evitar que s'estanquen”.\nEls treballs se centren en l'entorn de la plaça dels Mariners amb la instal·lació de noves boteres i pous de registre en els quals s'han detectat fallades hídriques i la reconducció de diversos embornals al col·lector situat a l'avinguda de la Mediterrània, enfront de l'Escola de Vela, per a tractar d'accelerar el procés de desguàs durant els primers moments de pluges torrencials.\nConcretament, les obres que s'han realitzat a la plaça dels Mariners, en la confluència amb els carrers Illes Columbretes i Rosa dels Vents, han consistit en la redirecció d'un total de 4 embornals que estan en el punt baix de la zona i la col·locació d'una reixeta transversal cap a un col·lector de diàmetre 630 mm d'aigües pluvials que descarrega en el «peine».\nA més s'ha modificat al carrer de les Illes Columbretes un tram d'una antiga séquia de dimensions 1000x800 que estava a contrapendent. Paral·lelament, s'ha realitzat una connexió en sobreeixidor que funcionarà únicament en episodis de pluja intensa, des d'un pou de registre situat a la plaça dels Mariners cap al col·lector de diàmetre 630 mm.\nAl carrer Juan Sebastián Elkano, en la confluència amb els carrers Illes Columbretes i l'Alguer, s'han connectat els embornals existents en aquesta zona al col·lector de diàmetre 500 mm d'aigües pluvials, col·lector que també descàrrega en el «peine». Al carrer de les Illes Columbretes també se substituiran algunes boteres que tenen poca capacitat, per embornals tipus bústia que tenen una capacitat de desguàs molt superior.\nPer això, ha assegurat, el consistori té en marxa diversos projectes encaminats a minimitzar les inundacions que pateix la ciutat amb cada episodi de fortes pluges, i ha citat el pla de construcció d’un “col·lector en l'avinguda Tarancon i Jaume I, amb l'objectiu de reduir les crescudes que també pateix el nucli urbà, especialment la plaça de la Generalitat i l’Escorredor, que serà mamprès pròximament”.\nD'altra banda, ha recordat que les autoritzacions necessàries d'altres administracions estan frenant la materialització de reformes tan importants com el pont del Clot de la Mare de Déu o la instal·lació dels caragols d'Arquimedes a la Serratella.\nEn aquesta línia ha manifestat que, en l'actualitat, l'Ajuntament està a l'espera de l'autorització de la sol·licitud de concessió administrativa d'ocupació de domini públic maritimoterrestre per a la construcció d'un sistema de drenatge d'aigües pluvials amb la instal·lació de dos caragols d'Arquimedes en la zona de la Serratella, amb la finalitat d'evitar inundacions en els habitatges amb l'evacuació d'aigües pluvials a la mar en períodes de fortes pluges.\nAmb els dos caragols d'Arquimedes, s'augmentarà considerablement la velocitat d'evacuació a la mar de les aigües de pluja, en una zona amb una capa freàtica molt pròxima a la superfície que necessita un drenatge ràpid i, d'aquesta manera, s'evitarà els efectes de les inundacions amb les quals han de bregar els veïns i les veïnes d'aquesta zona del litoral borrianenc.\nA més a més, en aquests moments, el consistori ha rebut l'autorització de la Confederació Hidrogràfica del Xúquer per a les obres de construcció d'una passarel·la fixa de formigó que evitaria haver de reparar-la cada vegada que hi ha un episodi de fortes pluges o un temporal marítim, però encara falta l'autorització de Costes.\nLa passarel·la del Clot, a la desembocadura del riu Anna, dona accés a la zona de les Terrasses i amb els temporals de pluja i o marítims sol quedar inutilitzada. L'Ajuntament, cada volta que passa això, ha de realitzar els treballs de reparació dels danys ocasionats, quan les condicions ho permeten i el nivell de l'aigua descendeix.


habitatge recerca tallers cultura voluntariat casal ofertes de treball a l'estranger europa cooperació L'Hospitalet de Llobregat ajuts trobar feina estranger pràctiques lloguer premis mobilitat europea beques formació ocupacional cursos formació Treballar a l'estranger solidaritat emprenedoria ofertes de treball Santa Coloma de Gramenet Badalona pràctiques a l'estranger Idiomes universitat feina Voluntariat a l'estranger estiu Estudiar a l'estranger art participar educació estudiants treball concurs\nXerrada Elecció de carrera, elecció de professió | CIAJ (12/02)\nJa saps quina carrera triar? Coneixes les seves sortides professionals? En el marc de la campanya In-forma’t, el Centre d’Informació i Assessorament per a Joves (CIAJ) us ofereix el dimarts 12 de febrer a les 18 h, la xerrada...\nT'agradaria estudiar a una universitat de Nova York? Coneix el programa de beques adreçades a estrangers de la Universitat Bard\nLa universitat de Bard (Bard College), situada entre Nova York i Boston, a l’estat de Nova York, ofereix un ampli programa de beques i préstecs adreçat a alumnes internacionals que vulguin realitzar estudis de grau o postgrau....\nBeques Equitat: Vols gaudir d’una minoració en el preu de la teva matrícula universitària? Fes-ho abans del 19 d’octubre!\nLa Generalitat de Catalunya, a través de l’Agència de Gestió d’Ajuts Universitaris i de Recerca, va posar en marxa l’any passat el programa de Beques Equitat amb la finalitat de fer una redistribució de...\nUn pas endavant per a l'educació superior a distància a Santa Coloma\nLa darrera setmana, l’Ajuntament de Santa Coloma de Gramenet va signar el conveni d’adhesió al Consorci d’Universitat Nacional d’Educació a Distància (UNED) de la província de Barcelona.


Harry Potter en català -> Fanfictions -> Sentinella - Pròleg.\nSentinella - Pròleg.\nEnviat el dia 05/01/2005 a les 06:30 pm\nÚltima modificació 05/01/2005 a les 06:30 pm\nNOTA: Som un grup de 3 autores de ff que hem decidit fer-ne una entre totes. També tenim la col·laboració de gent de la web que escriurà trossos independents. Si voleu participar, aviseu amb un comentari o un privat i ens posarem en contacte! Esperem que us agradi! Ioreth, Eowin i Galadriel.\nSENTINELLA: PRÒLEG. Autora: Galadriel.\nEra una nit clara i ventosa. Les estrelles brillaven en el firmament i Mart ressaltava entre elles, com un silenciós presagi de la cruenta guerra que s'acostava. Però no hi havia cap indici, en aquella nit càlida, del gran terrabastall que la meva vida acabava de patir. Allí, assegut en l'ampit de la gran finestra de la torre d'astronomia, deixant que els meus records m'embarguessin, veient tota la meva vida sota una nova llum, sabia que devia prendre una decisió.\nSospirant, vaig abaixar la mirada fins la capa que em cobria les espatlles. La verda i platejada insígnia, símbol de la casa a la qual pertanyia, va semblar brillar sota les estrelles. Ja prendria la decisió més tard, vaig pensar. Ara, tenia coses més importants entre mans que mereixien la meva més absoluta atenció.\n-Senyor Zabini!,- va exclamar una veu sorpresa rere meu.\nL'exclamació no em va sobresaltar. Feia estona que l'estava esperant i, per molt silenciosament que l'Snape es mogués, sempre podies arribar a sentir les seves passes.\n-Bona nit, professor,- vaig respondre amb educació, sense apartar la meva mirada del cel estrellat.\n-Què dimonis hi fa aquí?!,- va preguntar l'home amb una barreja de sorpresa i preocupació.- Hauria de ser a casa seva a hores d'ara!!\nNo vaig poder evitar somriure en sentir allò. En els cinc anys que portava sent alumne d'aquell estricte home, mai l'havia vist tant poc segur d'ell mateix com en aquells moments. Segurament, mai abans cap alumne s'havia quedat en l'escola al acabar el curs. Sentint una punxada de remordiment i dolor pel que estava a punt de fer, vaig tornar a fixar la meva mirada en Mart.\n-Mart està molt brillant avui, no troba?,- vaig respondre pausadament, sentint la mirada de l'home clavada en la meva esquena.\n-Aparta't de la finestra, Blaise,- vaig sentir que deia amb veu suau però autoritària.\nPer primer cop vaig girar el cap per mirar-lo. L'Snape m'observava, calculador. Tenia la seva vareta a la mà, a punt de fer-la servir. Qualsevol que no el conegués bé es pensaria que estava a punt d'atacar-me, però jo sabia que aquesta no era la seva intenció. En Severus Snape estava espantat, d'això no hi havia dubte.\n-Té por que salti?,- vaig preguntar, somrient amb sorna. Però vaig obeir la seva ordre.\nVaig fer un parell de passes cap a ell i em vaig aturar, sense deixar de mirar-lo. Vaig veure que la mà amb que subjectava la vareta va semblar relaxar-se, però l'home no la va guardar.\n-Què hi fa aquí, Zabini?,- va tornar a preguntar ell, aquest cop més severament.\nNo vaig respondre la seva pregunta. Vaig limitar-me a xiuxiuejar un parell de paraules entre dents, mentre movia la meva vareta sota la meva capa, amagada. L'Snape no va tenir temps de reaccionar. Va caure a terra amb un fort cop, glaçat. Ràpidament em vaig acostar a ell, vaig treure'm la capa i li vaig posar sota el cap. Els seus ulls es movien frenètic dins les seves conques, ressaltant amb la immobilitat de la resta del seu cos.\n-Em sap greu, professor,- vaig murmurar amb dolor.- Si hi hagués una altra manera...\nVaig acostar-me a la finestra. Tenia poc temps, abans l'Snape no aconseguís trencar l'encanteri. Donant una última mirada de disculpa al meu professor, vaig pujar sobre l'ampit i vaig saltar al buit.\nLlegit 1522 vegades\nAina Enviat el 05/01/2005 a les 06:43 pm\n#489 He escrit 3 fanfics amb un total de 32 capítols\nUAAA! M'agrada molt!!xD continua, vull dir continueu aviat!! WHEEEEE!!!\nJomast (Moderador/a FF) Enviat el 05/01/2005 a les 06:43 pm\n#490 He escrit 1 fanfics amb un total de 2 capítols\nson un grup de tres autores i la primera ja es tira per la finestra? quin desastre, encara sort que en Neville farà de paracaigudes i no es trencara el rellotge del avi d'en Blaise quan el seu net kedar fet un entrepà de tonyina.\nHehehe ara si que l'snape es inpotent! hohohohoho\nApa sta mol bé continueu\nlunalovegood Enviat el 28/12/2005 a les 18:25\n#2294 He escrit 2 fanfics amb un total de 45 capítols\nescribiu mol be! es mol xula!


Kumihimo: una tècnica en àuge\nQuina sorpresa, el dia que vaig trobar en un basar discos rodons i quadrats de Kumihimo! El teler japonès Kumihimo original, que jo havia vist anys enrere en llibres i articles especialitzats, era una aparatosa estructura de fusta, com es pot apreciar en la imatge d'època.\nMalgrat que els resultats oferts per aquesta tècnica mil·lenària en passamaneria i confecció de cordons, etc., era molt abellidor per a qualsevol amant de les arts aplicades, i un repte creatiu, totes i tots sabem que, quan t'hi dediques com a hobby, de vegades, les limitacions econòmiques passen per damunt de qualsevol altra consideració. I no queda més remei que deixar anar un sospir d'admiració i relegar coses així a l'esfera dels somnis...\n...Fins que a algú té una idea genial que permet posar el somni a l'abast de tothom. No sé a qui se li haurà acudit de simplificar el teler fins reduir-lo a una forma geomètrica de goma rígida i de preu bastant assequible, però ara mateix això ha disparat l'interès per aquesta tècnica arreu del món. Només cal observar que, quan no es pot aconseguir el teler de goma, els propis usuaris se'l fabriquen amb EVA o amb cartó. Només cal posar el mot Kumihimo al vostre cercador favorit per saber-ne més i trobar imatges inspiradores o diagrames d'ús per poder crear els vostres propis collarets, polseres, bagues, nanses, etc.\nA l'esquerra, la pinça que manté el cordó\ntensat des de la part interior\nD'entrada, pot semblar complicat, però al final resulta un sistema bastant ràpid i fàcil quan li agafes el truc; molt més que quan treballes a mà, segons la meva experiència que, de moment, es limita a algunes polseres -confeccionades per regalar durant el proppassat Nadal. Encara em queda molt a explorar, atès que, segons el gruix i el color del fil o la fibra escollit, depenent de si s'hi afegeixin denes o no, etc, el resultat varia substancialment tot i que s'empri el mateix diagrama. He descobert un miniteler de mida descomunal que podria servir per treballar amb drapet (trapillo en castellà). Algú s'anima?\nMoltes botigues comercialitzen complements per al Kumihimo com ara pesos per mantenir els fils tensats (una espècie de bobines de plàstic), però l'economia mana i una molt bona alternativa consisteix utilitzar pinces d'estendre de fusta, com es veu a la foto de més amunt. Em pregunto si els nostres boixets de tota la vida també farien el fet. Si algú en té i ho ha provat, o ho vol provar, que ens comuniqui el resultat, si-us-plau!\nCinta plana i dos cordons cilíndrics, el del mig en espiral\nUn afegiment personal ha estat utilitzar un tub de cartó com a suport, a fi de treballar amb més comoditat i recollir, alhora, el cordó que estic confeccionant. Espero poder mostrar-lo en propers articles.\nPublicat per Neus a 13:33 0 comentaris\nEtiquetes de comentaris: bijuteria, Kumihimo, teixir, teler


kilometre0.cat - LLenties amb cúrcuma i carbassa\n350 g de llenties seques\n1 cullerada sopera d'orenga sec\n2 cullerades soperes de cúrcuma en pols\nSi comprem llenties de cocció ràpida, les podem cuinar directament, tot i que nosaltres posem les llenties a remullar sempre. Rentem les llenties en un bol amb aigua abundant i les remenem amb les mans. Les escorrem i les posem a remullar amb aigua mineral o filtrada unes 3 hores, amb aquest remull en tenim prou.\nPiquem la ceba, pelem la carbassa, li traiem les llavors i la tallem a daus. Rentem el porro i el piquem com la ceba. Posem una cassola al foc amb l'oli i, en fred, hi afegim els alls, la ceba, el porro i la carbassa. Ho deixem ofegar uns 7 o 8 minuts, la verdura ha de suar una mica, sense enrossir. Hi afegim la cúrcuma i la fulla de llor. Hi donem unes quantes voltes. Hi afegim les llenties amb la seva aigua de remull i l'orenga i ho remenem per barrejar tots els ingredients. Ho tapem i ho coem a foc suau uns 35-40 minuts. Rectifiquem de sal i tastem el punt de cocció. Si les llenties encara estan fortes, les deixem coure uns minuts més. Parem el foc, les deixem reposar uns minuts i les servim.\nRemullar les llenties a casa no és difícil. A diferència d'altres llegums, el temps de remull és molt curt, amb 3 o 4 hores en tenim prou. Podem posar un trosset d'alga kombu a l'aigua de remull i després coure-la amb les llenties, hi afegirem un plus de minerals. L'aigua de remullar les llenties s'aprofita sempre i dóna un gust molt bo als guisats. En aquest cas, les hem cuinades amb cúrcuma, una espècie antiinflamatòria molt saludable per a les articulacions.\nUn plat fàcil, econòmic, saludable i molt bo. Acompanyat d'una amanida i una fruita, tenim un àpat complet. Que vagi de gust!


Mon Planeta | Per què l'oceà de Plutó no es congela? | Actualitat\nPer què l'oceà de Plutó no es congela?\nQue a tanta distància del Sol hi pugui haver aigua líquida resulta sorprenent, i l'explicació a aquest fenomen fa pensar que hi podria haver aigua, i qui sap si vida, a molts indrets de l'espai\nper A.S. dimecres, 22 de maig 2019 - 10:44h\nL'any 2015, la sonda New Horizons de la NASA va passar pel costat de Plutó, el -per a alguns- darrer planeta del Sistema Solar en el seu camí cap al cinturó de Kuiper, on es troba actualment i des d'on ha aportat una gran quantitat de dades sobre l'objecte conegut com a Ultima Thule. En passar pel costat de Plutó, la sonda va enviar a la Terra nova informació sobre ell, però en comptes de resoldre algunes de les preguntes que hi havia el que va fer va ser, justament, el contrari: despertar encara més preguntes. La descoberta d'un oceà líquid sota la superfície congelada del planeta va deixar enormement sorpresos els científics d'arreu del món.\nA causa de l'edat de Plutó, entre 4.400 i 4.600 milions d'anys, i de la seva distància del Sol, aquest oceà s'hauria d'haver congelat fa centenars de milions d'anys i, en comptes de formar una bombolla, la capa de gel que el cobreix hauria de ser plana. Una possible resposta a aquest misteri ha estat publicada a la revista 'Nature Geoscience' i es basa en simulacions per ordinador fetes a partir de les dades de la New Horizons. Segons expica l'article, una capa de gas entre l'oceà i el gel podria estar actuant com a aïllant i mantenint l'aigua en estat líquid. Aquest gas, a més, podria ser metà originari de les capes més profundes de Plutó, que ha format una capa densa i amb una conductivitat tèrmica molt baixa, impedint que l'aigua baixi dels 0ºC. Gràcies a aquest gas aïllant, la capa de gel hauria trigat uns 1.000 milions d'anys més a aconseguir un gruix uniforme en tota la seva superfície, contribuïnt encara més a la presència d'aigua líquida al planeta.\nAquest descobriment permet especular sobre la possibilitat que hagi passat el mateix en altres indrets dins del nostre Sistema Solar, com a Europa -una de les llunes de Júpiter- o Encèlad -una de les llunes de Saturn- però també a fora. Si una capa de gas pot mantenir oceans líquids en zones tan allunyades d'una estrella i en planetes amb una edat tan elevada, hi podria haver una quantitat inimaginable d'oceans a tot l'Univers. Si són tan "habituals" a més, i tenint en compte la necessitat d'aigua per al desenvolupament de la vida tal i com la coneixem, podria ser que l'existència d'organismes vius fora del nostre planeta fos, si més no, molt més possible que no ens pensàvem.\naigua plutó gel Astronomia oceans


Andbank Espanya obté un 8% més de benefici fins al setembre\nL’entitat de banca privada incrementa el volum de negoci un 25%\nAndbank va donar a conèixer ahir els seus resultats a Espanya.\nAndbank Espanya, entitat especialitzada en banca privada, va tancar el mes de setembre amb un benefici net de nou milions d’euros. Unes dades que suposen en conjunt un 8% més respecte al mateix mes de l’any anterior.\nD’aquesta manera, fins ara durant el 2021 el volum de negoci de l’entitat s’ha incrementat un 25%, fins als 16.355 milions d’euros. Aquestes dades són el resultat de la captació de clients que han valorat la proposta diferencial del banc, la rendibilitat de les carteres, que es va situar en un 5% de mitjana, l’ampliació de la xarxa de centres de banca privada, la incorporació de banquers i agents financers de referència en el sector i la integració de Degroof Petercam Spain, segons va indicar l’entitat en un comunicat.\nAndbank és una de les entitats amb més creixement en els darrers anys al mercat espanyol. La seva proposta de valor, basada en la proximitat i a oferir un servei integral de gestió patrimonial a través d’especialistes en diversos àmbits, compta amb el reconeixement del mercat i la confiança dels clients.\nL’entitat té actualment 26 centres de banca privada, 140 banquers i 121 agents financers. En els primers nou mesos del 2021 es van incorporar a Andbank Espanya un total de 23 banquers i 12 agents financers.\nCal destacar que Andbank celebra aquest any el 90è aniversari des de la creació, el 30 de desembre del 1930.


De tapes per Barcelona – Raconets\n05/09/20172 min readAdd comment\nEstà clar que hi ha moments per tot; però sí que és cert que sempre ve de gust menjar de tapes. El fet de compartir platets ens atrau a tots… potser és una manera d’eliminar l’individualisme que portem dins. No ho sé, però el que és cert és que les tapes fan l’àpat diferent.\nA Barcelona cada cop és més difícil escollir. Hi ha un enorme ventall de possibilitats que no m’han facilitat gens l’escriptura d’aquest post…\nSi he de començar per un, ho faré amb l’emblemàtic “Café Turó” (reservar taula aquí) de la zona alta. Liderat per l’inesgotable i polivalent Romain Fornell. Ofereix tapes molt creatives d’alta qualitat amb el producte tractat de forma impecable. Les que sempre repetixo son els daus de filet amb salsa d’entrecotte i el cheese cake. Dos platets imprescindibles.\nContinuo la ruta endinsant-me al Mercat del Ninot. Allà hi ha la paradeta “Perelló” (reservar taula aquí) a on treballen el bacallà des de 1898. El negoci sempre ha estat familiar i ara els fills han estat els que han obert la barra de degustació. S’ha de provar la pel de bacallà fregida i el ceviche. Us llepareu els dits!\nDeixo Sant Gervasi i l’Eixample per descobrir les tapes de Gràcia! La “Viblioteca“, un clàssic del barri a hores d’ara, no podeu marxar sense provar el biquini trufat i el carpacció de carbassó. Dos plats que creen adicció. El primer és gustosíssim i el segon és tan elegant que fa pena menjar-lo.\nEl “Platerets” (reservar taula aquí) ha trepitjat fort des del primer dia. El morro de bacallà amb vinagreta d’oliva de Kalamata i el Ral d’Avinyó amb soja i mel son dos autèntiques perdicions. A hores d’ara, ja és un altre referent de Gràcia.\nBaixant cap a Ciutat Vella, s’ha d’entrar a la Boqueria per buscar la paradeta del “Quim” i, una vegada allà, demanar (sense dubtar-ho) els ous ferrats amb xipirons i el rissoto de cua de bou. Per mi, els seus plats estrella…\nDificil deixar el Born de banda. El “Bar del Pla“, a part de l’encant del local, els seus xampis amb wasabi i la coca de sardines son una perdició. Producte boníssim tractat amb molt carinyo i ells son un amor!\nA gaudir sempre de les bones tapes en la millor companyia!


Filtren els telèfons de 50.000 objectius de Pegasus, el programa amb què van espiar independentistes catalans\nEl Premi Internacional Catalunya reconeix quatre científiques i sanitàries de fora d'Europa per la lluita contra la covid\tEl Premi Internacional Catalunya reconeix quatre científiques i sanitàries de fora d'Europa per la lluita contra la covid\nBonaventura Clotet i Carme Torras, guanyadors del Premi Nacional de Recerca 2020\tBonaventura Clotet i Carme Torras, guanyadors del Premi Nacional de Recerca 2020\nEl Mobile World Congress torna a Barcelona\tEl Mobile World Congress torna a Barcelona\nHoffman obre el MWC: "Tornem als negocis, tornem a Barcelona"\tHoffman obre el MWC: "Tornem als negocis, tornem a Barcelona"\nUs han fet canviar el cotxe per no res? La contaminació no baixa a la ZBE\tUs han fet canviar el cotxe per no res? La contaminació no baixa a la ZBE\nTroben les restes d'una Homo sapiens de 14.000 anys d'antiguitat a la Noguera\tTroben les restes d'una Homo sapiens de 14.000 anys d'antiguitat a la Noguera\nDemostren que el fitoplàncton serveix per millorar la predicció climàtica\tDemostren que el fitoplàncton serveix per millorar la predicció climàtica\nLa nova factura de la llum ens pot encarir el preu de l'electricitat\tLa nova factura de la llum ens pot encarir el preu de l'electricitat\nL'exposició al paracetamol durant l'embaràs s'associa amb símptomes de TDAH i autisme\tL'exposició al paracetamol durant l'embaràs s'associa amb símptomes de TDAH i autisme\nHan espiat periodistes, activistes pels drets humans, acadèmics, empresaris, advocats, doctors, dirigents sindicals, diplomàtics, polítics i uns quants caps d'estat\nLa filtració d’un llistat de més de 50.000 números de telèfon seleccionats pels clients de l’empresa de ciberespionatge israeliana NSO Group mostra com és d’estès arreu del món el programari espia Pegasus, amb què es va espiar l’ex-president del parlament i ara conseller Roger Torrent, el dirigent d’ERC a Barcelona Ernest Maragall, l’ex-diputada de la CUP Anna Gabriel, el diputat del PDECat Sergi Miquel o el dirigent de l’ANC Jordi Domingo. The Forbidden Stories, un consorci de setze mitjans de comunicació d’arreu del món, ha tingut accés a un llistat d’objectius de Pegasus on hi ha 180 periodistes pel cap baix de països com l’Índia, Mèxic, Hongria, el Marroc i l’estat francès, i també activistes pels drets humans, acadèmics, empresaris, advocats, doctors, dirigents sindicals, diplomàtics, polítics i uns quants caps d’estat. Segons NSO Group, només venen el programari Pegasus a governs i exclusivament per a espiar gent sospitosa d’haver comès delictes importants o terrorisme.\nLa mera aparició del número de telèfon al llistat no vol dir que els hagin espiats, sinó que eren, com a mínim, un objectiu. De totes maneres, anàlisis forenses fetes per Amnistia Internacional als telèfons mòbils d’alguns dels objectius van concloure que el 85% eren infectats pel programari espia, una xifra molt alta tenint en compte que és difícil de detectar.\nUn dels països amb més números de telèfon és Mèxic, amb més de 15.000 números de periodistes, polítics, dirigents sindicals i més crítics amb el govern. També n’hi ha un gran nombre al Llevant, incloent-hi Qatar, els Emirats Àrabs, Bahrain i el Iemen. S’han trobat molts números de periodistes de l’Índia, com ara el de Siddarth Varadarajan, fundador del diari The Wire, un dels mitjans que ha publicat la informació. També hi ha el telèfon de Szabolcs Panyi, periodista d’investigació del diari hongarès Direkt36, que també han publicat la filtració.\nThe Guardian ha publicat que el govern de Viktor Orbán a Hongria va fer servir l’eina per a apuntar com a objectius advocats, opositors polítics i periodistes. En declaracions a The Guardian, el govern hongarès ha negat qualsevol espionatge, però l’anàlisi del telèfon de Panyi ha mostrat que va tenir el telèfon infectat unes quantes vegades durant set mesos del 2019, sovint poc després d’haver demanat declaracions a autoritats del govern hongarès.\nLes anàlisis d’Amnistia Internacional també han trobat proves que es va instal·lar el programari Pegasus als telèfons mòbils de l’esposa i la xicota del periodista de The Washington Post Jamal Khaixoggi, assassinat a l’interior del consolat saudita a Istambul l’octubre del 2018 per un comando que havia viatjat expressament des de l’Aràbia Saudita, suposadament amb la intenció de convèncer-lo de tornar al país, perquè vivia exiliat als Estats Units.\nLa informació ha estat publicada per The Guardian, Le Monde, The Washington Post, Süddeutsche Zeitung, Die Zeit, Aristegui Noticias, Radio France, Proceso, OCCRP, Knack, Le Soir, Haaretz/TheMarker, The Wire, Daraj, Direkt36 i PBS Frontline. Els dies vinents, els diaris publicaran més noms de persones que apareixen al llistat de 50.000 telèfons objectius de Pegasus.\nEl programari espia Pegasus es pot instal·lar a distància als telèfons dels objectius. Una vegada fet, permet als clients de NSO Group de prendre tot el control del dispositiu, incloent l’accés a aplicacions de missatgeria encriptada com WhatsApp i Signal, conèixer la ubicació per GPS, encendre el micròfon i la càmera, accedir a l’agenda, llegir els correus electrònics i veure fotografies i vídeos.\nCandiru, competidora directa d’NSO, també va espiar catalans\nMicrosoft va denunciar dijous que una desena d’estats havien comprat un programa a l’empresa israeliana Candiru, competidora directa de NSO Group, per espiar polítics, periodistes, dissidents, activistes i ambaixadors, entre els quals ciutadans catalans. Candiru permet d’entrar il·lícitament a telèfons mòbils, ordinadors, tauletes, dispositius connectats a internet, espais d’emmagatzematge al núvol i tecnologies similars.\nEntre els espiats amb el programa de Candiru hi ha l’entorn del president Carles Puigdemont, segons que va poder confirmar VilaWeb. Els investigadors de Citizen Lab, de la Universitat de Toronto, al Canadà, han identificat el centenar de víctimes de l’espionatge arreu del món i continuen la tasca de detecció dels arxius afectats per a saber l’abast de la intromissió de què va ser víctima el president.


Pere Quera 1887 és distribuïdor oficial de rellotges Zenith a la joieria de Girona i a la seva botiga online.\nEl 1865 a la ciutat de Le Locle, el rellotger visionari George Favre-Jacot va voler crear els rellotges més precisos i fiables del seu temps. Per fer això va reunir tota la gamma de professionals de la rellotgeria sota un mateix sostre per tal de controlar tot el sistema de producció del mecanisme. L´agrupament d´aquestes habilitats en un sol lloc va estimular significativament el progrés de les tècniques de producció, i Zenith va ser capaç de produir els rellotges més precisos i fiables. A dia d´avui, Zenith segueix sent un dels pocs fabricants capaços de produir totes les parts dels seus rellotges.\nRELLOTGES ZENITH Veure tots


Vint-i-cinc persones es beneficiaran del projecte T’avalem Nules | Ajuntament de Nules\nVint-i-cinc persones es beneficiaran del projecte T’avalem Nules\nLa Generalitat aporta 389.000 euros per a la realització d’aquest projecte amb el qual es remodelarà el passeig de Mascarell\nL’Ajuntament de Nules contractarà un total de vint-i-cinc persones per a la realització del projecte T’Avalem Nules subvencionat amb un import de 389.059,20 euros per la Conselleria d’Economia Sostenible, Sectors Productius, Comerç i Treball de la Generalitat Valenciana.\nLa regidora de Polítiques d’Ocupació, Rosa Ventura, comenta que “previsiblement la propera setmana es posen a treballar, la qual cosa significa que començarem amb aquest Programa Mixt d’Ocupació i Formació de Garantia Juvenil, que tindrà dos mòduls, de 10 alumnes cadascú, un d’obra i l’altre de jardineria. Cal destacar que l’Ajuntament de Nules complementarà la subvenció de la conselleria amb 50.000 euros per mòdul”.\nEl Projecte T’Avalem Nules tindrà una duració d’un any, aproximadament, i estarà enfocat a la formació en alternança amb fa feina o pràctica professional; a més també està dirigit a l’aprenentatge, la qualificació i l’adquisició d’experiència professional.\nL’actuació que es durà a terme és la remodelació del passeig de Mascarell amb la retirada de l’actual paviment i arbratge, la construcció d’una vorera nova, carril bici, la realització d’un mur de protecció i la plantació de espècies d’arbres noves.


Arxiven la denúncia a Berni Sorinas per uns tuits contra un cantant «sionista» - Regió7\nArxiven la denúncia a Berni Sorinas per uns tuits contra un cantant «sionista»\nEl manresà s'enfrontava a quatre anys de presó per cinc piulades a Twitter criticant l'actuació de Matisyahu en un festival a Benicàssim\nL'activista manresà Berni Sorinas arxiu/salvador redó\nL'Audiència Provincial de València ha arxivat definitivament una denúncia contra el manresà Berni Sorinas i set activistes més per una campada de boicot promoguda pel moviment BDS contra el cantant Matisyahu, a qui l'entitat qualifica de «sionista», al festival de música Rototom Sunsplash celebrat al municipi valencià de Benicàssim l'any 2015.\nAhir, Sorinas assegurava a través de les xarxes socials, en relació a l'arxivament de la causa, que «toca somriure. Ha estat un procés llarg i angoixant». El manresà afegia que «hem guanyat» tot agraïnt també el suport que ell i la resta de denunciats -alguns dels quals membres de BDS- han rebut al llarg dels cinc anys que s'ha allargat tot el procés judicial.\nD'altra banda, en un comunicat, BDS afirmava que en la resolució amb la qual l'AudiènciaProvincial de València dicta l'arxivament de la causa, el tribunal nega que BDS cometés cap delicte en els fets pels quals van ser denunciats.\nDe fet, en el mateix comunicat destaquen que quan els advocats dels acusats van demanar l'arxiu del cas, el mateix ministeri fiscal es va afegir a la seva petició després que el juny del 2020 el Tribunal Europeu dels Drets Humans avalés el boicot com una forma de llibertat d'expressió.\nLa causa ara arxivada es va obrir arran d'una denúncia presentada pel president de l'Associació Comitè Legal para la Lucha contra la Discriminación, Abel Isaac de Bedoya Piquer, que considerava que Sorinas i els altres denunciats haurien comès delictes d'incitació a l'odi o amenaces durant la campanya de boicot al cantant.\nEls acusats s'enfrontaven a penes d'entre quatre i sis anys de presó. En el cas del manresà, la pena que s'enfrontava era de quatre anys de presó per haver fet cinc piulades a Twitter on criticava l'organització del festival Rototom Sunsplash per la contractació de Matisyahu, qui segons va explicar ahir BDS en un comunciat, «compta amb un llarg historial de defensa de crims de guerra i de greus violacions dels Drets Humans, de col·laboració amb les institucions israelianes i de finançament del mateix exèrcit israelià que havia massacrat Gaza l'estiu anterior».\nDe fet, el cantant va actuar en el festiva l'any 2015, mentre que en l'edició anterior, la del 2014, BDS País Valencià havia estat convidada al fòrum social del mateix festival per parlar sobre Palestina i el mateix BDS com a eina de «pau i cohesió social».


RAVAL PER VIURE: "Contra lateros, meones" i caganers\n"Contra lateros, meones" i caganers\nNotícia recollida a El Periódico i fotografia (escatològica) enviada per un veí del barri, també estaria bé incloure la pudor contínua de pixats (però no sols els dies de la Mercè)...\nEnviat per Plataforma Raval per viure a 11:45\nAnónimo 28 de septiembre de 2009, 8:16\nÉs lamentable. Hi ha gent que no sap la sort que té de viure en un barri digne. A aquesta gent li semblarà irrellevant el que es mostra en aquestes imatges. Li semblarà que el "civisme" és una paraula pija que fa servir la gent a qui tot li molesta. Bé, la reiteració de fets com aquests és insoportable. Així és impossible la convivència. Al barri acceptem a tothom, no discriminem per raça, procedència o nivell social però si us plau, volem que es compleixin les lleis i es respectin les normes de convivència.


Campionat d’España Júnior 2018/2019, algo para recordar! - CBFC\nHome / Júnior / Campionat d’España Júnior 2018/2019, algo para recordar!\nSi la vida consisteix en gaudir de les experiències aquest equip ha fet que gravem a la nostra memòria moments inoblidables. Gràcies Xavi, Ingrid, Judit, Berta, Carla N, Carla B, Chisom, Eva, Iona, Ivet, Jana, Lidia, Laura, Natalie, Nura, Núria, ens heu fet feliços!!!\nEnllaç amb les fotos fetes pel Carlos Broncano:\nEnllaç amb la web del torneig:\nhttps://www.flickr.com/photos/157713553@N05/albums/with/72157708475305854 Octavos de final\nhttps://asturiasjuniorfemenino.es/Fotos Primera Fase\nMolt complicat les jugadores, també verdes, de l’Araski van fer un partidàs i el resultat només es va decidir als minuts finals.\nAquesta victòria ens portaria a la classificació a vuitents.\nCBF Cerdanyola 38-46 València Bàsquet\nEquip molt dur el valencià que sempre va portar la iniciativa de fins +17, però les nostres noies mai donen res per perdut i en uns grans minuts finals vam acariciar la remuntada.\nEls dos equips ja classificats amb la victòria del Tenerife Adareva al mateix grup davant l’Araski.\nCB Adareva Tenerife 70-62 CBF Cerdanyola\nInici espectacular de les nostres 2-14 compensat per la MVP del torneig, Sika Kone, amb un segon parcial de 22-6 que va donar la volta al partit. Les del Sarda, una vegada més lluitant fins a l’extenuació, van tornar a posar-se al davant al tercer i darrer període però al final Kone va marcar diferències.\nMovistar Estudiantes 74-63 CBF Cerdanyola\nComençament “avasallador” de Estudiantes 19-2 que semblava decidir el matx, però una vegada més les cerdanyolenques van demostrar un caràcter elogiable per remontar i empatar al descans 29-29.\nLa sortida dels vestuaris va ser decisiva, les madrilenyes amb un encert aclaparador des de la linea de 6,75 m (7 de 7 triples) van fer impossible una nova remontada.\nLes del Movistar Estudiantes es van proclamar finalment Campiones d’Espanya amb tot mereixement a la final davant un gran Citylift GEiEG Unigirona que va donar la sorpresa a les semis guanyant al Snatt’s Femení Sant Adrià que finalment va ser 4r. al perdre amb el Valéncia Bàsquet el partit pel tercer lloc.\nNosaltres, tenint en compte totes les estadístiques, hem quedat a la posició 12ena.\nTerceres de Catalunya i 12ena. d’Espanya,\nHeu fet història al Club, ens heu fet viure unes sensacions increïbles, molt feliços d’haver compartit aquestes experiències durant tots aquests anys!!!\n← Previous Story Campionat d’Espanya Júnior, Avilés (Asturies) del 5 al 11 de maig del 2019


Implants - Clinica Dental Verdaguer\nQuè és un implant i què aconseguiràs amb un tractament d’implants?\nL’implant dental és el substitut artificial de l’arrel d’una dent perduda. Els implants es fabriquen amb titani, un material totalment biocompatible, i permeten la plena recuperació de la funció i l’estètica a través d’un tractament quirúrgic senzill: es col·loquen a l’interior de l’os madibular i serveix de base per a cimentar-hi la pròtesi.\nDesplaçament de les altres dents\nMenjar amb normalitat\nDeixaràs de menjar per un sol costat i tornaràs a gaudir d’una boca funcional i de poder menjar amb naturalitat\nRecupera l’autoestima: ja no tindràs problemas per mostrar un ampli somriure on no hi hagi cap forat\n1. DIAGNÒSTIC I VALORACIÓ\nEl nostre equip estudia cada cas de forma individual i mitjançant un TAC dental, emet una valoració i un diagnòstic específic per a tractar el problema concret d’aquell pacient.\n2. CIRURGIA I COL·LOCACIÓ DE L’IMPLANT\nUna vegada que la boca es troba en condicions òptimes per a assumir la intervenció, l’odontòleg procedeix a anestesiar la zona a tractar i a preparar l’os amb freses de diferents mides. Després de preparar l’os, s’introdueix l’implant de titani i es sutura la zona. En alguns casos en el mateix dia de la col·locació de l’implant pot col·locar-se una pròtesi provisional de càrrega immediata de manera que el pacient no vagi sense dents en cap moment.\n3. CURACIÓ I CICATRITZACIÓ\nÉs el que anomenem osteontegració i es tracta del procés mitjançant el qual os i implant s’uneixen i sol durar entre 6 i 8 setmanes. Durant aquest període, que varia en funció de cada persona, el pacient haurà de venir en alguna ocasió a la clínica per a revisar l’estat de l’implant.\n4. COL·LOCACIÓ DE LA PRÒTESI\nUna vegada l’implant ha quedat 100% integrat a l’os passades aquestes 6-8 setmanes, s’inicia la fase protésica del tractament amb la presa de mides, la prova i la col·locació de la pròtesi definitiva que, recordem, substitueix la dent que s’havia perdut.\nAquesta pròtesi, com totes les que fem a Clínica Dental Verdaguer, està confeccionada a mida pel pacient en un laboratori dental.\n5. MANTENIMENT DE L’IMPLANT


18-04-2017 | 15:11hs\nEls Manaies de Blanes-Legió V congreguen milers d’espectadors El ritual que transporta els espectadors a l'època romana, va incloure la desfilada de 40 soldats, homes i dones, i la lectura d'un pergamí que explica en llatí i català tot el sentit que té\nPer 16è any consecutiu, Blanes va viure la tarda-vespre d'aquest passat dijous una de les activitats que any rere any atrau cada vegada més espectadors: la cerimònia del Canvi de Capità dels Manaies de Blanes-Legió V Macedònica. Es tracta de ben segur d'una de les més emblemàtiques del cicle de Setmana Santa blanenca, tal com certifica l'expectació que aixequen sempre les activitats que protagonitzen.\nMarcos Pérez és el nou capità, rellevant a Josep Navarro\nDes d'ahir al vespre el nou capità dels Manaies de Blanes-Legió V Macedònica és Marcos Pérez, després que va fer el relleu amb l'anterior comandament, Josep Navarro. Cada any es tria un veïnat del municipi per iniciar la passejada i cercavila cerimonial que envolten el Canvi de Capità. Aquest 2017 s'ha fet a l'entorn de Mas Cremat, situat força allunyat del centre històric.\nPosteriorment, el segon tram de la cercavila es va traslladar al barri on resideix l'actual capità, a La Plantera. Després de fer un recorregut partint des de l'Estació d'Autobusos, la comitiva es va aturar al domicili del nou capità per fer la salutació i una altra part del ritual introduït per primera vegada l'any passat. S'ha confeccionat un cofre tallat en fusta amb dos gots fets d'aquest mateix material. El nou capità i el que va ser rellevat van brindar cerimonialment i després van tornar a desar els vasos al cofre, on s'aniran gravant els noms de tots els comandaments que vagin acceptant aquest privilegi.\nLa tradició del relleu de comandament es va completar de nou a peu de carrer, simbolitzada en el lliurament del penó –el signífer- a Marcos Pérez, després d'haver estat investit amb la cresta, la capa i el bracer que l'identifiquen. Aquests elements d'indumentària li van ser entregats pel comandament sortint, Josep Navarro.\nAhir van desfilar 40 soldats –homes i dones-, inclosa la banda romana de percussió i trompetes que acompanyen el pas marcial. Ho tornaran a fer la nit d'aquest divendres, fent l'anunci primer i obrint el pas després de la Processó Penitencial del Sant Crist. D'altra banda, divendres al migdia desfilaran pel centre de la vila els Manaies Iuniores, que es van donar a conèixer tot just l'any passat.\nUna cerimònia amb diversos components de llegenda històrica\nUna de les raons que fan que els espectadors tinguin la sensació d'haver-hi estat transportats 2000 anys enrere és que, a diferència d'altres formacions, els Manaies de Blanes són el màxim de fidels tant amb la vestimenta com en l'armament que duen al damunt. Tant és així, que en lloc de ser confeccionat amb material lleuger, l'equipament que porten pesa entre 30 i 45 kg, en funció de la figura que representen.\nEn aquest sentit, el nombrós públic assistent coneix millor en què consisteix la cerimònia al a qual assisteixen quan el centurió, Joan Grau, fa la lectura de l'edicte romà ordenat per Poncio Pilatos, governador de la província de Judea, en nom de Juli César. El text es llegeix en llatí i català, explicant la tradició de manera teatralitzada, com si es tractés d'una llegenda històrica.\nEl moment culminant de la lectura de l'edicte romà és quan es pronuncien aquestes paraules: "Liberatu Tuo Potui, Legio V Macedonica, in nomine senatus populos quorum romani (Lliuro el poder de la Legió V Macedònica en nom del Senat del poble de Roma)", a la qual cosa el nou capità respon: "Io Accipere Potetas, Legio V Macedonica in nomine senatus populos quorum (Accepto el poder de la Legió V Macedònica en nom del Senat del poble de Roma)".\nVa ser llavors quan Marcos Pérez, ja investit com a capità, va passar revista a la força militar, es van cridar tres salves en honor del nou oficial, i aquest es va adreçar als seus nous legionaris, així com al fictici poble de Jerusalem representat en aquest cas pel nombrós públic que s'havia aplegat al voltant de l'acte. A tots ells també se'ls va recordar que aquest divendres es procedirà a la crucifixió de Jesús de Natzaret per sedició i rebel·lia contra el poble de Roma.\nTot seguit, la cercavila del canvi de capità va enfilar cap al centre de Blanes, i va transcórrer pels barris del Racó d'en Portas i S'Auguer Dintre Vila fins a arribar al carrer Raval, on l'entitat té la seva seu. A partir d'aquí, la darrera part de l'activitat, que va finalitzar pels volts de quarts de nou de la nit, va consistir a jugar literalment al gat i la rata amb la gran quantitat de públic que s'aplegava ahir al vespre als carrers del nucli històric del municipi.


Diferència entre revisions de la pàgina «María Josefa Recio» - Viquipèdia, l'enciclopèdia lliure\nDiferència entre revisions de la pàgina «María Josefa Recio»\nMaría Josefa Recio (modifica)\nRevisió del 22:20, 17 oct 2010\nRevisió del 08:03, 20 ago 2010 (modifica)\nRevisió del 22:20, 17 oct 2010 (modifica) (desfés)\n'''Maria Josefa Recio Martín''' ([[Granada (Andalusia)|Granada]], 19 de març de [] - [[Ciempozuelos]], 30 d'octubre de []) fou una vídua i religiosa andalusa, cofundadora de la congregació de les [[Germanes Hospitalàries del Sagrat Cor de Jesús]]. Ha estat proclamada [[servent de Déu|serventa de Déu]] i està en estudi el seu procés de [[beat]]ificació.\nVa néixer a Granada i va quedar orfe de pare als deu anys. Va aprendre a cosir la seva habilitat li permeté, ja als setze anys, de treballar de modista per compte propi, ajudant a mantenir la família. Senzilla i devota, ensenyava altres noies l'ofici, fent, a més, [[catequesi]]. Es va guanyar la confiança d'algunes famílies benestants granadines que van fer-la la seva almoinera, per la qual cosa s'encarregava de distribuir els recursos que aquestes famílies destinaven a la beneficiènciabeneficència.\nEl 13 de febrer de 1846 va casar-se amb Antonio Fernández Amador, amb qui visqué quinze anys, fins quedar vídua sense haver tingut descendència. El [], M. Josefa va fer amistat amb [[María Angustias Giménez Vera]]. En quedar vídua, va consagrar la seva vida a Déu, juntament amb Angustias, portant una vida laica dedicada a la [[pregària]] i les obres de caritat, sota la direcció espiritual d'un [[sacerdot]]. En [], el pare [[Benet Menni]] va fundar a [[Ciempozuelos]] un hospital psiquiàtric, essent un pioner en la cura dels malalts mentals a l'Estat; cap al [] va pensar de fundar un establiment psiquiàtric exclusivament destinat a les dones, llavors marginades i desprotegides en l'aspecte assistencial. Les dues havien conegut Menni a Granada en [] i li demanaren que fos el seu director espiritual; Menni no va voler encarregar-se'n, però en tornar a Ciempozuelos les va convidar a anar-hi per treballar en el projecte de fundació. Les dues van marxar de Granada el 21 de juny de [] i van allotjar-se a una caseta vora l'hospital de Ciempozuelos.\nPer tenir-ne cura, Menni va pensar de crear una [[congregació religiosa]], que va crear amb la col·laboració de María Josefa i María Angustias, amb qui va començar el noviciat a la casa de Ciempozuelos, formant les dones en els mètodes terapèutics més innovadors, fins que el 31 de maig de [] es va fundar la congregació de les [[Germanes Hospitalàries del Sagrat Cor de Jesús]], de la que María Josefa va ésser la primera superiora, prenent el nom de '''Sor Maria del Sagrament'''.\nVa morir aviat, als 37 anys, el 30 d'octubre de [], quan una de les internes a l'hospital, en un atac de follia, la va atacar i li va causar ferides, a causa de les quals va morir la germana. El seu lliurament a la cura dels malalts fins a donar-hi la vida va fer que el poble la considerés com una santa. Sebollida a la capella de l'hospital, és considerada [[servent de Déu|serventa de Déu]]; el seu procés de beatificació ha estat introduït a la Congregació per a la Causa dels Sants en [].\nObtingut de «https://ca.wikipedia.org/wiki/Especial:MobileDiff/6184790»


Kare Kano - Viquipèdia, l'enciclopèdia lliure\nDrama, Comèdia, Romanç\n22 de desembre de 1995 – 23 d'abril de 2005\nKazuya Tsurumaki (eps 19-26)\n2 d'octubre de 1998 – 23 de març de 1999\nKare Kano (彼氏彼女の事情, , Kareshi Kanojo no Jijō?, lit. "Ell i ella i les seves circumstàncies") és una sèrie de manga i anime de la dibuixant japonesa Masami Tsuda. Aquesta obra va començar a ser publicada entre el 1995 i el 2005, i que compta amb 21 volums i una sèrie animada de 26 episodis.\nEls protagonistes de la sèrie són la Yukino Myazawa i en Soichiro Arima. La Yukino és una noia modèlica. Treu molt bones notes, és bona en els esports i bonica, però només en aparença, ja que en realitat és una vanitosa empedreïda, que gaudeix rebent les alabances de tothom i sent el centre d'atenció, motiu pel qual s'esforça tant en els estudis i no deixa que ningú vegi el que hi ha sota la seva màscara de perfecció.\nQuan comença l'institut, la Myazawa no pot veure l'Arima, un altre estudiant modèlic que treu millors notes i és escollit delegat del curs. A partir d'aquest moment s'esforça encara més per superar-lo i al final treu més puntuació que ell als exàmens. L'Arima a més a més, li confessa que està enamorat d'ella i després de donar-li carbassa, la Yukino creu que l'ha derrotat definitivament.\nPerò aquell cap de setmana l'Arima va a casa seva a portar-li uns CDs i la descobreix cridant, en xandall, i comprèn que en realitat tota la perfecció que mostra és pura façana. A partir d'aquí li comença a fer xantatge i obliga a la noia fer-li la feina extra i és justament llavors, quan s'adona que s'està enamorant de l'Arima.\nA partir d'aquest moment la sèrie se centra en la relació entre aquests dos personatges, i les adversitats que passaran per poder estar junts en el seu dia a dia.\nAparentment és la noia perfecte, treu bones notes, és atractiva i bona amb els esports, en realitat és una vanitosa empedreïda, com ella mateixa es defineix, i una hipòcrita que busca secretament, les alabances dels altres. Ha estat així des que era petita, cosa que ha ocasionat que mai hagi tingut amics, per evitar que descobrissin la seva perfecció era una màscara.\nUn dia l'Arima descobreix la veritat, que és un hipòcrita, que busca ser el centre d'atenció. Després d'una temporada de xantatge, s'adona de que s'ha enamorat d'ell, a partir de llavors deixa córrer les màscares i intentarà ser ella mateixa. La seva relació amb l'Arima anirà aprofundint-se, passaran a ser amics, després més que amics però menys que novios i després acabaran sent una parella estable. D'aquesta manera, després d'uns quants entrebancs, començarà a fer amigues i a ser ella mateixa.\nIgual que la Yukino, és un estudiant modèlic, simpàtic, bon esportista, membre del club de kendo de l'escola i delegat del curs. Està enamorat de la Yukino i li confessa, però ella, que li té enveja per ser més popular, li dóna carbassa. Un dia que va a casa de la Myazawa, descobreix que és una hipòcrita i li comença a fer xantatge i la obliga a fer-li deures i altres tasques escolars. Quan s'adona que la Yukino està patint i que s'ha enamorat d'ell ho deixa córrer i acaben sortint junts.\nL'Arima, també porta una màscara, però a diferència de la Yukino, que la porta per vanitat, ell la porta per encobrir les seves angoixes. Ell va ser adoptat pels seus oncles, perquè els seus pares eren uns miserables i el van abandonar. Des de sempre la seva gran por ha estat sempre tornar-se com ells, per això ha portat sempre aquesta màscara, que es trenca quan està amb la Yukino, cosa que al principi i la causa una gran inquietud perquè tem que es trenqui també la seva protecció contra ell mateix. Quan la sèrie avança, la part fosca de l'Arima va guanyant-li terreny a mesura que ell s'adona que ja no pot viure sense la Yukino i que sent que ella podria viure perfectament sense ell.\nAmic de l'Arima i de la Yukino. És un estudiant pèssim, ja que es passa la major part del temps surfejant o intentar seduir a totes les noies que veu. És un noi molt popular, cosa que li encanta, i juntament amb l'Arima és considerat el noi més atractiu de l'escola. Al principi intenta trencar la relació entre els protagonistes, perquè vol ser amic d'en Suichiro per tenir més facilitats per lligar, però finalment acaba respectant la Yukino i es fa amic seu. Tot i que és un bala perduda, sempre estarà proper a la parella, bàsicament com a element còmic.\nHiroyuki i Myako Miyazawa\nPares de la Yukino, la Tsukino i la Hanano. En Hyrouki era un noi orfe que vivia amb el seu avi. Es van conèixer quan eren petits i en Hyrouki es divertia fent-li entremaliadures a la Myako, però quan van entrar a l'escola secundària la seva relació va canviar i es van enamorar, tot i que ell ho dissimulava amb una actitud infantil que a vegades encara té de gran.\nQuan l'avi d'en Hyrouki va morir, la Myako li rebel·la obertament que sempre l'ha estimat i es casen poc després d'acabar l'escola secundària, cosa que el pare d'ella no acaba mai d'acceptar i encara avui en Hyro i ell no es poden veure. Foren pares de molt joves, cosa que fa que a vegades resultin uns pares poc ortodoxos.\nEn Hyrouki estima molt la seva família, potser perquè ell no en va tenir, tot i que les seves filles se'l passegin constantment. Quan a l'escola els criden per què la relació de la Yukino i l'Arima, els fa treure notes baixes, ells defensen que la seva filla faci el que vulgui, ja que al cap i a la fi, és el que van fer ells.\nTsukino i Kano Miazawa:\nGermanes de la Yukino. La Tsukino és la germana mitjana de la família i és més despreocupada que les seves germanes. La Kano és la germana petita, però tot i així sap utilitzar la psicologia i donar consells a la Yukino en moment desesperats. Cap de les dues es preocupa tant per estudiar i prefereixen jugar juntes, no entén la preocupació de la seva germana gran per aparentar ser perfecta i a vegades la deixa per inútil.\nÉs uns anys més petita que la Yukino i estava enamorada de l'Arima, però ell només la veu com una germana petita. Quan descobreix que l'Arima surt amb la Yukino la comença a tractar amb hostilitat oberta i fins i tot l'arriba a agredir. Al final es reconcilien i s'agafen un gran afecte mutu.\nLa seva mare va morir en el part i el seu pare la va criar sol, de manera que es va tornar consentida i possessiva, fins al punt de no acceptar que el seu pare es vulgui tornar a casar. Al final cedeix i el seu pare es casa amb una dona vídua que ja tenia un fill, en Kazuma. La Tsubasa de seguida li agafa un gran afecte al seu germanastre,que a vegades no sembla amor de germans.\nQuan la seva mare es casa amb el pare de la Tsubasa es converteixen en germans, i ja que tots dos han crescut sense un dels pares s'agafen de seguida un gran efecte mutu. Arriba un punt en què en Kazuma s'adona que el sent per la seva germana no és amor de germans, se l'estima com a dona i com que ella no el correspon així, marxa de casa. Les cançons que compon a partir de llavors, parlaran de l'amor que sent per la Tsubasa i tot i que ella trigarà a canviar els seus sentiments, al final acaben junts.\nEn Kazuma, tot i ser estudiant, es el cantant d'un grup de rock anomenat Ying Yang, que amb el temps va guanyant popularitat.\nCompanya de curs de la Yukino i des de sempre, la número dos, cosa que la porta a sentir enveja cap a la Yukino i després odi. Quan la Yukino comença a sortir amb l'Arima, ella posa a totes les noies de la classe en contra seva, però al final elles es reconcilia amb ella i passa a formar part del seu cercle d'amigues, tot i que al principi un pel a desgrat seu.us\nAmiga de la Yukino. És bona esportista, i contribueix el fet que té una actitud enèrgica i activa. Normalment sol ser amable, però quan s'enfada amb algú és terrible. Quan era més petita sempre es reia d'un nen grassonet anomenat Takefumi Tonami, que ara, completament canviat torna per venjar-se d'ella.\nTot i la seva edat ja és una escriptora amb talent reconegut a la que ja li han publicat algunes obres i a la germana petita de la Yukino li encanten. Al principi fuma, cosa que la Yukino desaprova i li trepitja els cigarrets. Ha estat amiga de la Rika des de petita, a qui sempre tractava malament, però un dia va descobrir que malgrat tot el que li havia fet, la Rika seguia admirant-la, sensació que la posa malalta. Al llarg de la sèrie escriu una obra de teatre i persegueix a les seves amigues perquè hi col·laborin.\nAmiga inseparable de l'Aya, a la que admira profundament. Li encanta cosir i fer manualitats, però a diferència de la Yukino, no li agrada destacar i prefereix quedar-se en segon terme. L'Aya sempre la tractava com un drap brut, li donava la culpa de les seves malifetes, li obligava a fer-li la feina, però ella mai ha deixat d'apreciar-la i admirar-la. Està enamorada del germà gran de l'Aya, però com que són molt tímids, els costa molt dir-se res.\nDe petit era un nen grassonet de casa bona, molt aviciat pels seus pares sobreprotectors, cosa que causava que molt alumnes abusessin d'ell, especialment la Tsubaki Sakura. Després de marxar uns anys a Okinawa, torna a mig curs. Ara és alt, atractiu i intel·ligent i vol venjar-se de la Sakura pel que li va fer de petit, però descobreix que en realitat sempre havia estat enamorat d'ella. Es fa de seguida amic de la Yukino i l'Arima comença a mirar-lo amb hostilitat. Takefumi, que ja coneixia l'Arima s'adona de la seva cara oculta i fa els impossibles per intentar caure-li bé.\nKare Kano (anime) a l'Enciclopèdia d'Anime News Network (anglès) (anglès)\nKare Kano (manga) a l'Enciclopèdia d'Anime News Network (anglès) (anglès)\nObtingut de «https://ca.wikipedia.org/w/index.php?title=Kare_Kano&oldid=20287889»\nLa pàgina va ser modificada per darrera vegada el 9 set 2018 a les 15:54.


Eudal Prat: "Hem passat de ser una publicació cronista a una tribuna d'opinió dels nostres col·laboradors" | arenys.cat\nEntrevista a Eudald Prat, cap de redacció d'Arenys Vida Parroquial\nEudal Prat ensenya la nova AVP\nArenys de Mar / 26-4-07 5:55 / míriam\nEudald Prat, té 31 anys, és enginyer topògraf i exerceix de professor en un col·legi de Barcelona. Ha estat vinculat al voluntariat Raig de Lluna, a la societat Coral l'Esperança, de la qual n'ha estat secretari i cantaire. Actualment n'és vocal. Sempre ha estat relacionat amb la parròquia, fent catequesi de comunió i confirmació. Respecte la revista, també va ser cap de redacció quan va haver-hi un suplement d'Arenys Vida Parroquial anomenat Xarxa Jove que reflectia la vida de les agrupacions juvenils.\n1.Quina valoració fas d'aquests primers mesos que has estat al capdavant de la revista com a cap de redacció? Com han rebut els subscriptors aquest canvi d'imatge?\nDesprés de tres números el resultat de satisfacció és general en el sentit que s'ha iniciat un nova etapa, amb canvi a colors i de format. Hem passat de ser més cronistes d'una vila a una tribuna d'opinió. Els subscriptors han respost molt bé perquè han vist un canvi global i el que s'ha sentit és que convenia un canvi d'aquesta manera de renovació, de nova etapa. Estem contents perquè a banda s'ha mantingut el mateix número de subscriptors i també s'han augmentat les vendes i vol dir que la gent d'Arenys se n'ha fet ressó i que la revista interessa.\n2.Per quines etapes ha passat la revista, aquest canvi també marca una nova etapa o simplement el fons continua essent el mateix?\nHa passat per etapes ben diferents, però el fons ha estat sempre transmetre la vida cristiana d'Arenys de Mar i no tancant-se als altres esdeveniments de la vila, i ara, a més, incloent-hi entrevistes, recomanacions de pàgines web, de llibres i no només de coses que hagin passat al poble com a notícia, sinó molta opinió dels col·laboradors.\n3.En el número del mes de febrer, Mossèn Martí Amagat t'adreça una carta oberta encomanant-te dues principals tasques de continuïtat: una la de donar la raó d'esperança de nosaltres mateixos i l'altra la de reflectir amb les notícies l'art de viure i de conviure. Són aquests objectius els que han ajudat a Vida Parroquial a arribar al número 700?\nUna mica tot plegat. A vegades Arenys Vida Parroquial ha variat aquests objectius en el sentit que l'època postfranquista va marcar un altre estil de transmetre notícies. El rerefons és que dins de l'extensa gamma de publicacions, gratuïtes, de pagament, internet, nosaltres volem mantenir aquest espai concret, que és Arenys Vida Parroquial, oferint un punt de vista del cristià que pot ser molt vàlid i que complementi altres opinions.\n4.Com feu el contacte amb els col·laboradors? Són ells mateixos els que també s'ofereixen per publicar els seus escrits?\nHi ha un seguit de col·laboradors que són fixes i que cada mes t'envien el seu article i d'altres amb qui ens posem en contacte per un tema en concret i demanar l'opinió sobre algun tema. Segons l'eix central del número o del reportatge del que parlem al llarg del mes, dedicar-li dos o tres pàgines .\n5.Com preveus el relleu generacional de subscriptors i de col·laboradors. El fet que els joves no creguin massa actualment en l'església, pot ser un factor negatiu per al futur?\nAquesta és la pregunta del milió. El nostre repte i objectiu és oferir una publicació digna de qualitat amb la qual l'opinió que s'expressi pugui transmetre valors i que sigui punt de referència per contrastar notícies i comparar-les. És evident la davallada de gent a l'església, però una cosa no treu l'altra. Un mitjà informatiu cristià te'l pots llegir encara que no vagis a l'església. El relleu? Els que formem l'equip de redacció de moment som bastant joves, ho fem amb moltes ganes i amb molta il·lusió i esperem que durem molt de temps.\nRamon Vinyes: “Hem treballat, hem planificat i ens hem obert a la ciutadania”